Чўлпон асос солган 103 йиллик журнал қайта тикланди\n«Ўзбекистон матбуоти» илмий-марифий журнали 2017 йилда иқтисодий қийинчиликлар сабаб ўз фаолиятини тўхтатганди.\n6 октябрь куни Миллий матбуот марказида 103 йиллик тарихга эга ва 2021 йилдан қайта нашр этила бошлаган «Ўзбекистон матбуоти» журналининг илк сони тақдимоти бўлиб ўтди. Бу ҳақда Kun.uz мухбири хабар берди.\n«Ўзбекистон матбуоти» журнали 1918 йилда «Туркистон матбаачиси» номи билан нашр қилина бошланган. Маърифатпарвар адиб Абдулҳамид Сулаймон ўғли Чўлпон унинг асосчиларидан бири ҳисобланади.\nЖурнал иқтисодий ночорлиги сабаб 2017 йили ўз фаолиятини тўхтатган. 2021 йил ўзининг 103 йиллигида эса журнал Журналистлар ижодий уюшмаси, Инсон ҳуқуқлари бўйича миллий марказ, Барқарор ривожланиш маркази ва «AQUA TRIO» МЖЧ ташаббуси билан қайта нашр этила бошлади.\nТадбирда Ўзбекистон журналистлари ижодий уюшмаси раиси Олимжон Ўсаров ўзбек матбуоти «отахон» нашрининг қайта нашр этилиши аҳамияти ҳақида гапирди.\n«Бу журнал миллий медиамаконимизда ўз ўрнига эга, журналист кадрлар тайёрлашда, малакасини оширишда, соҳадаги тадқиқотларни ёритишда энг муҳим манба бўлганини барчамиз яхши эслаймиз. Журналнинг ҳар бир янги сони журналистлар томонидан интиқлик билан кутилганини ҳам бежиз эмас.\nЖурнал саҳифаларида, анъанага мувофиқ, ҳар доим матбуот (газета-журналлар), ноширлик иши, телерадио ва интернет журналистикаси билан боғлиқ материалларга, тадқиқотларга кенг ўрин берилади. Журналистик фаолият таҳлил қилинади. Публицистик асарларни, чуқур аналитикага асосланган материалларни бериб борилади», – деди у.\nОлимжон Ўсаровга кўра, журнал илмий-маърифий нашр ҳисобланади. Шу боисдан Олий Аттестация Комиссияси рўйхатига киритилиб, унга филология йўналиши бўйича илмий журнал ваколати берилган.\nТақдимот давомида журналнинг жамоатчилик асосидаги бош муҳаррири Нодира Абдуллаева ҳам сўз олди ва нашрдан чиққан журналнинг илк сони ҳамда таҳририятнинг келгусидаги режалари ҳақида гапирди.\n«Журнал фақат журналистика билан чекланиб қолмайди. Ўзбекистон матбуоти бу – фақат журналистика эмас. Журналда жамият ҳаётидаги сиёсий-иқтисодий, ижтимоий-ҳуқуқий, маънавий-маърифий, тарихий-маданий ва бошқа барча жараёнлар ўз аксини топган ва бундан кейин ҳам ана шу тамойил асосида фаолият юритамиз.\nБиз у орқали ахборот улашамиз, демак, муҳим ва жўяли хабарлар берилади. Шунингдек, таҳлил қиламиз, долзарб мавзулар таҳлилига бағишланган аналитик мақолаларга кенг ўрин берилади. Муносабат ҳам билдирамиз, муносабатларни ўрганамиз, жамоатчилик билан ва ҳамкасбларимиз билан ўзаро мулоқот қиламиз», – Нодира Абдуллаева.\nЖурнал таҳририяти жамоасига кўра, «Ўзбекистон Матбуоти» 1 ойда бир маротаба чоп этилади. Унда эълон қилинган илмий-марифий, таҳлилий мақолалар муаллифларига эса таҳририят имкониятидан келиб чиқиб, гонорар ҳам тўланиши мумкин.\nТадбирда ёши улуғ журналистлар ва тадбир меҳмонлари «Ўзбекистон матбуоти» журнали нафақат журналистлар, балки барча соҳа вакиллари, зиёлилар ва жамоатчилик учун муносиб минбар бўлишига тилак билдиришди.


«Касаллик зўрайиб, бизни танимай қолганларида ҳам 5 вақт намозлари эсларида эди» - Шуҳрат Қаюмовнинг ўғли - Zamin.uz\nМарҳум сухандон ва хонанда Шуҳрат Қаюмовнинг ўғли Азизуллоҳ Қаюмов «Севимли» телеканалининг «Машҳурлар» лойиҳасида отасининг сўнгги кунларини хотирлади.\n«Менимча, қайта дунёга келсам ҳам, бунақа отани топа олмасам керак. Чунки, энг охирги мисолни келтираман, охирги пайтлари бизни, мени танимаган пайтлари беш маҳал намозлари эсларида турди. Лекин хотираларида биз йўқ эдик. Жуда ҳам юмшоқ бўлганлар, биз билан кўпроқ дўст сифатида гаплашишга ҳаракат қилган. Ёшлигимдан сўкиниш деган гапни умуман эшитмаганман. Ҳар доим юмшоқ гапирар эдилар», — дейди Азизуллоҳ Қаюмов.\n«Отам фақат ота эмас, кези келганида она ҳам бўлардилар. Иситмалаб ётиб қолсам, иситмалари меникидан баланд бўлса ҳам, тепамда турардилар. Ҳали ҳам эсимда, ўзларининг жуда қаттиқ мазалари бўлмаган. Мен иситмалаб ётиб қолдим. Лекин ҳар беш минутда болам, яхшимисан, деб чиқиб, яна бошқа дори олиб келиб, интернетдан қандай ичилишини топиб, қарардилар. Менинг тезроқ оёққа туришимни хоҳлаганларидан менинг умрим оз қолди, эртага Худо жонимни олиб қўйса, афсусланасан, дердилар.\nМазалари бўлмаган пайтда тузалиб кетадилар, деб ўйлардим. Пандемия пайтида Cовидъни юқтирганман, уйдагиларга юқтирмаслик учун меҳмонхонада яшаганман. Ўшанда менга овозли хабар жўнатганлар. Шу овозли хабарни Мп3 қилиб олиб, ҳалигача эшитиб юраман», — дейди Азизуллоҳ Қаюмов.\n«Охирги пайтлари кўзлари хира кўрадиган бўлиб қолганидан кейин таҳорат қилишга ҳам қийналиб қолгандилар. Онамлар, мен ёки укам таҳорат қилдириб қўяй, деганимизда ‘йўқ’ дердилар. Ҳатто оёқларини ювиб қўяй деганларида ҳам ‘йўқ, мен сени қийнаб қўяманми’, деганлар», — дея отасини хотирлайди Азизуллоҳ Қаюмов.\nЭслатиб ўтамиз, Ўзбекистонда хизмат кўрсатган маданият ходими, таниқли сухандон ва санъаткор Шуҳрат Қаюмов 2020 йилнинг 22 сентябрь куни 51 ёшида вафот этган эди. “Замин” янгиликларини “Инстаграм”да кузатиб боринг\nЯнгиликлар » Жамият » «Касаллик зўрайиб, бизни танимай қолганларида ҳам 5 вақт намозлари эсларида эди» - Шуҳрат Қаюмовнинг ўғли


Тожикистонда кам таъминланганларга ижтимоий нафақа берила бошланди\nТожикистон расмийларининг маълум қилишича, ҳукумат қийин шароитда яшаётган кам таъминланган оилаларга нафақа бера бошлади.\nСоғлиқни сақлаш ва аҳолини ижтимоий муҳофаза қилиш вазирлигига кўра, 165 минг оилага бир марталик 500 сомонийдан (50 доллардан кам) пул олади. Бу маблағ Жаҳон банкининг шу йилнинг май ойида Тожикистонга ажратган грантининг бир қисми.\n«Ховар» миллий ахборот агентлиги хабарига кўра, бир марталик ижтимоий тўловлар жорий йилнинг августидан декабригача бошланади. Шундай қилиб, август ойида 7 ёшгача болали 84 минг кам таъминланган оилаларга 42 миллион сомоний берилади. Жорий йилнинг сентябрь-октябрь ойларида 56 минг кам таъминланган, кичик болали оилаларга, шунингдек, 7 ёшдан 16 ёшгача болали оилаларга жами 28 миллион сомоний берилади. Жорий йилнинг ноябрь-декабрь ойларида кам таъминланган, 18 ёшгача ногирон болали 25 минг оилага 12,5 миллион сомоний тўланади.\nТожикистон молия вазири Файзиддин Қаҳҳорзода июнь ойида «Озоди» радиосига берган интервьюсида, бу тўловлар натижасида аҳолининг учта ижтимоий гуруҳига ёрдам кўрсатилишини маълум қилди.\n«Ховар»нинг расмий ҳисоботида «кам таъминланган оилаларни бир марталик ижтимоий нафақа олиш учун танлаш мавжуд манзилли ижтимоий ёрдам механизмига асосланиб амалга оширилади», деб қайд этилган. Пандемия даврида Тожикистонда халқаро грантлар орқали ижтимоий ёрдам тўлаш иккинчи марта ташкил этилади.\nАввалроқ, Жаҳон банки 3 ёшгача болали 70 мингга яқин кам таъминланган оилаларга 35 миллион сомонийга яқин бир марталик ёрдам кўрсатган эди. Кейин бу кам таъминланган оилаларнинг барчасига ижтимоий ёрдам лойиҳаси доирасида ҳар бири 500 сомонийдан берилди. Аввалроқ, Тожикистон расмийлари аҳолининг 30 фоизи ҳалигача қашшоқлик чегарасида яшаётганини билдирган эди.\nКоронавирус пандемияси Тожикистон ва Россияда юзлаб иш жойлари йўқолганда, бундай уй хўжаликлари сони кўпайган бўлиши мумкин.


Фарғонага учган “Ўзбекистон ҳаво йўллари” учоғи техник носозлик туфайли Петербургга қайтди\n24 январ 2018, Тошкент вақти: 16:42\nТошкент аэропортидаги "Ўзбекистон ҳаво йўллари" авиаширкати учоқлари.\nЯкшанба куни Россиянинг Санкт-Петербург шаҳридан Фарғонага учган “Ўзбекистон ҳаво йўллари” авиаширкатига қарашли Boeing-757−200 учоғи техник носозлик туфайли Пулково аэропортига қайтди.\nРоссия нашрлари хабарига кўра, бортида 179 нафар йўловчи бўлган учоқ кеча маҳаллий вақт билан соат 14.58 да ҳавога кўтарилган, аммо кўп ўтмай унинг битта двигатели ишламаётгани маълум бўлган. Ёнилғисини битириш учун Boeing-757 Петербург аэропорти узра 7 марта айланишига тўғри келган, кейин эса соат 16.32 да Пулковога шикастсиз қўнган. Айтилишича, авария чоғида йўловчилардан ҳеч ким жабрланмаган. Гувоҳларга кўра, учоқ ҳавога кўтарилаётган пайтда бортда қаттиқ овозлар эшитилган, улар двигателдан олов чиққанини кўрганлар.\nБу орада РИА Новости агентлиги “Ўзбекистон ҳаво йўллари”даги ўз манбаси сўзларига таянган ҳолда, 7 август куни HY636 қатнови билан Санкт-Петербургдан учолмай қолган учоқ душанба куни эрталаб Фарғонага учиши ҳақида хабар қилади.


Блаттер 2018 йилги ЖЧ учун билетлар сотилишида порахўрликка қўл ургани гумон қилинмоқда\n18:17 / 01.10.2015\nФИФА раҳбари Йозеф Блаттер футбол бўйича Россияда бўлиб ўтадиган 2018 йилги жаҳон чемпионати ва Қатар мезбонлик қиладиган 2022 йилги ЖЧ ўйинлари учун чипталар сотиш ҳуқуқини беришда ўз лавозимидан фойдаланган ҳолда порахўрликка қўл ургани гумон қилинмоқда. Бу ҳақда ФИФАнинг порахўрликка қарши кураш қўмитасининг собиқ аъзоси Александр Врагга асосланиб, L'Equipe хабар берган.\nХабарда айтилишича, Блаттер чипталарни тарқатиш ҳуқуқини ўз қариндоши Филипп Блаттер фаолият кўрсатадиган Match Hospitality компаниясига берган. Бу компания эса тегишли тендерда иштирок этмаган ҳам.\nБироз олдинроқ, Бразилия полицияси Match Hospitality компанияси 2014 йилги мундиал учун чипталар сотилишида ноқонуний равишда иштирок этганидан шубҳаланганди. Рио-де-Жанейро полицияси 2013 йилда мундиал учун чипталар сотиш билан шуғулланган жиноий гуруҳни бартараф этган, бу гуруҳ ФИФА томонидан ажратилган чипталарни "қора бозор"да сотгани аниқланганди.\nШвейцария ҳукумати 24 сентябрь куни ФИФА президенти Йозеф Блаттерга нисбатан жиноий иш қўзғатганди.\nШунингдек, ФИФАнинг ахлоқ бўйича қўмитаси ҳам унга нисбатан текширувлар бошлаган.\nБлаттер яқин вақт ичида ўз хоҳиши билан ишдан кетмаса, мажбуран кетказилиши айтилган.\nФИФА раҳбари УЕФА президенти Мишель Платинига ноқонуний тарзда 2 млн швейцар франки ўтказиб берганликда гумон қилинмоқда.\nШунингдек, ФИФА президенти Йозеф Блаттер унинг фаолияти билан боғлиқ тергов тугагунгача Швейцария ҳудудида қолишга мажбурлиги хабар қилинган.\nМаълумот учун, Блаттер 1998 йилдан буён ФИФАга раҳбарлик қилиб келади. У 2015 йилнинг 29 май кунида бешинчи марта президентликка сайланган, лекин кўп ўтмасдан ташкилотдаги можаролар туфайли ўз лавозимини муддатидан аввал тарк этишини эълон қилганди.


ЎзА - Қадриятларини улуғлаган юрт буюкдир\n20.03.2017 13:30 Чоп этиш версияси\n– Мен ва ҳамроҳларим Ўзбекистон, жумладан, дунёга машҳур Бухоро ҳақида, унинг шонли тарихи, бой маданияти ҳақида турли китоблар, матбуот нашрлари орқали анча маълумотга эга эдик. Аммо бу ерга келгач, кўрган ва билганларимиз ўқиган ва эшитганларимиздан ўн чандон ортиқ эканига гувоҳ бўлдик. Ер юзида қадимий шаҳарлар кўп. Аммо Бухоро каби ўзига хос, миллий ва асл қиёфасини сақлаб келаётган кўҳна марказлар саноқли.\nСафаримиз Наврўз арафасига тўғри келганидан хурсандмиз. Бизда ҳам баҳор бошланиши шу даврга тўғри келади. Сакура гулладими, билингки, кўклам. Лекин бизда баҳор Ўзбекистондагидек нишонланмайди. Халқингиз қадимий байрамини кутиб олишга қизғин тайёргарлик кўргани ҳар қандай одамни мафтун этади. Ҳаммаёқ обод, саранжом-саришта. Айниқса, кўчаларда байрамона кийинган болакайларнинг шоду хуррамлигини кўриб, ҳавасинг келади. Бутун дунё Ўзбекистондай бўлса эди, деб юборасан беихтиёр. Одамлар бир-бирини, танишми-нотанишми Наврўз билан қутламоқда. Бунга ҳавас қилмай бўладими? Ахир, яхши ниятнинг ўзи эзгулик, олий қадрият.\nЎзбекистон билан Япония халқлари ўртасида ўхшаш жиҳатлар кўп экан. Бу нарса меъморий обидалардаги сержилолик, фалсафий мазмундорлик, аёллар либосидаги этнографик яқинлик, одамларингиздаги хушфеълликда намоён бўлиб турибди. Балки шунинг учун ҳам бир-биримизни англашимиз осон, деб ўйлайман.\n– Ўзбекистонда бўлган танишларим дўстларига бу мамлакатда лоақал бир бор бўлса-да, бўлишни тавсия қилишарди. Боисини бу ерга келгач, тушундим. Тошкентнинг озодалиги ва кўркамлигига ҳавас қилдим. Қадимий шаҳарлар, хусусан, Бухорода меъморий обидалар сеҳрига мафтун бўлдим. Эзгулик, меҳр-оқибат айёми бўлган Наврўз байрами Ўзбекистондаги барча миллатлар учун бирдай қадрли, умумхалқ байрами сифатида нишонланиши ҳам ғоят ибратли қадрият. Ўз қадриятларини улуғлайдиган бу юртнинг келажаги буюкдир.\nБу юртда тинчлик-осойишталик ҳукмрон. Одамлар кўча-кўйда ўзини бехавотир сезади. Бугун дунёда бундай ҳолатни ҳамма жойда ҳам кўравермайсиз. Кеч оқшомда ҳам бамайлихотир сайр қиласиз. Сайёҳлик ривожи учун ҳам бу муҳим жиҳат. Хуллас, таассуротларим бир олам. Ўз юртимга қайтгач, булар ҳақида танишларимга сўзлаб бераман.\n– Мен Ўзбекистонда уч йил аввал ҳам бўлгандим. Масофа узоқлигига қарамай яна келдим. Албатта, бунинг боиси бор. Биринчидан, қадимий шаҳарларингиз, жумладан, Бухорони соғиндим. Бу ердаги бетакрор обидалар мени ва рафиқамни мафтун қилган эди-да. Бухорода ўзингизни худди сеҳрли шаҳарга, эртаклар оламига тушиб қолгандек ҳис этасиз. Бу ажойиб туйғуни дунёнинг бошқа бирор жойидан топишингиз мушкул.\nЮртингизга келишимнинг яна бир боиси, Ўзбекистонда менинг яқин дўстларим бор. Жанубий америкалик кекса кишининг бу ерда қандай яқини бўлиши мумкин, дейсизми? Аввалги сафаримни Самарқанддан бошлаган ва у ерда бир киши билан танишиб қолган эдим. Гурунг асносида у менга Ўзбекистон ҳақида кўп нарсаларни гапириб берганди. Бу инсоннинг суҳбати ўзим меҳмони бўлган юрт тарихи, унинг бугунги тараққиёти ҳақидаги қарашларимни бойитди. Ватанпарвар, хушфеъл бу инсон дўстимга айланди. У мени Самарқандга таклиф қилди. Наврўз байрамида қатнашаман. Бу ҳаётимда унутилмас воқеа бўлишига ишонаман. Наврўз байрамингиз муборак бўлсин!


09.04.2018 17:48 0 39958\nЎзбекистон Республикасининг 2018 йил 4 апрелдаги «Суд-тергов фаолиятида фуқароларнинг ҳуқуқ ва эркинликлари кафолатларини кучайтириш бўйича чора-тадбирлар қабул қилинганлиги муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида»ги қонуни билан қийноққа солиш ва бошқа шафқатсиз, ғайриинсоний ёки қадр-қимматни камситувчи муомала ҳамда жазо турларини қўллаганлик учун жавобгарлик кучайтирилди. Бу ҳақда «Норма» нашри хабар бермоқда.\nШуни қайд этиш керакки, ЖКнинг 235-моддасига тузатишлар киритилгунга қадар унда қатор расмий тўсиқлар мавжуд бўлиб, улар бир қанча ҳолларда қийноққа солишда шерик бўлган шахсларни айни мазкур модда бўйича жавобгарликка тортиш имконини бермас эди. Эндиликда чекловлар бартараф этилди.\nБиринчидан, эҳтимолий жабрланувчилар доираси кенгайтирилди. Илгари гумон қилинувчига, айбланувчига, гувоҳга, жабрланувчига, жиноят процессининг бошқа иштирокчисига ёхуд уларнинг яқин қариндошларига нисбатан қонунга хилоф хатти-ҳаракатлар қийноққа солиш деб эътироф этилар эди. Маъмурий қамоққа олинган шахслар, маҳкумлар, судланувчилар (ҳақиқатда аниқлик киритилди, сабаби айбланувчи судда судланувчи деб номланади, ЖПКнинг 45-моддасига қаранг), шунингдек, уларнинг яқин қариндошлари ЖКнинг 235-моддасида эътибордан четда қолдирилган эди.\nИккинчидан, жавобгарликка тортиладиган шахслар доираси кенгайтирилди. Шу пайтгача унга: суриштирувчилар, терговчилар, прокурорлар ёки ҳуқуқни муҳофаза қилувчи органлар ёхуд жазони ижро этиш муассасаларининг бошқа ходимлари кирар эди. Тергов изоляторлари, ҳарбий тузилмалар ва ҳоказолар «тушиб қолган эди». Эндиликда ЖКнинг 235-моддаси бўйича нафақат ҳуқуқни муҳофаза қилувчи органларнинг, балки исталган бошқа давлат органининг ходимлари ҳам жавобгарликка тортилиши мумкин.\nБундан ташқари, низоли жиҳат бартараф этилди. Айримлар бевосита давлат органининг ходими томонидан қўрқитиш, уриш, дўппослаш, қийнаш, азоб бериш йўли билан ёки қонунга хилоф содир этилган бошқа ҳаракатларни қийноққа солиш деб ҳисоблар эди. Энди аниқ белгиланишича: унинг далолатчилигида ёки хабардорлигида ёхуд индамай берган розилиги билан бошқа шахслар томонидан бундай қилмишнинг содир этилиши ҳам ЖКнинг 235-моддаси бўйича қийноққа солиш деб баҳоланади. Ҳақиқатда бу қийноққа солиш факти ҳақида билган, бироқ тегишли чораларни кўрмаган (ҳеч бўлмаганда мазкур жиноят ҳақида хабар бермаган) барча давлат органларининг ходимлари жиноятчи деб ҳисобланишини англатади.\nЖиноят процессининг фундаментал принципларидан бири — ҳақиқатни аниқлашни тартибга солувчи ЖПКнинг 22-моддасига янги қоида киритилди: далилларни тўплаш ва мустаҳкамлашда рухсат берилмаган усуллар қўлланилганлиги тўғрисидаги мурожаатлар қонун ҳужжатларида белгиланган тартибда суд-тиббий экспертизаси ёки бошқа экспертиза ўтказилган ҳолда мажбурий текширилиши лозим.\nУчинчидан, жиноят даражасини белгиловчи янги аломатлар (оғирлаштирадиган ҳолатлар) киритилди — 2 ёки ундан ортиқ шахсга нисбатан; ҳаётга ва соғлиққа зарар етказиши мумкин бўлган ашёлар қўлланилиб; далилларни сохталаштириш (қалбакилаштириш) мақсадида қийноққа солиш.\nТўртинчидан, санкциялар кучайтирилди. ЖКнинг 235-моддаси биринчи қисми (жиноят даражасини белгиловчи аломатларсиз) бўйича 3 йилдан 5 йилгача озодликни чеклаш ёхуд озодликдан маҳрум қилиш кўринишидаги жазо белгиланди. Илгари максимал жазо 3 йилгача озодликдан маҳрум қилиш бўлган.\nЖКнинг 235-моддаси иккинчи қисмида (жиноят даражасини белгиловчи аломатларсиз) эндиликда 5 йилдан 7 йилгача озодликдан маҳрум қилиш назарда тутилади.\nАгар ушбу ҳаракатлар баданга оғир шикаст етказилишига ёхуд бошқа оғир оқибатларга сабаб бўлса, 7 йилдан 10 йилгача озодликдан маҳрум қилиш билан жазоланади.\nЮқорида кўрсатилган жазо чораларидан ташқари, мажбурий қўшимча жазо — муайян ҳуқуқдан маҳрум этиш ҳам жорий этилган. Масалан, ҳуқуқни муҳофаза қилувчи органларда ишлаш ҳуқуқидан.\nқийноққа солиш ЎРҚ–470-сон суд-тергов фаолияти


Россия авиакомпаниялари халқаро парвозларни тўхтатмоқда — асосий саволлар\n22:00 / 06.03.2022\nРосавиация Россия авиакомпанияларига 6 мартдан бошлаб халқаро парвозларни тўхтатишни тавсия этди. Ўтган вақт ичида Россиянинг бир неча авиакомпаниялари хориждаги барча рейсларни тўхтатишга қарор қилди - Минск ягона истисно. BBC энди халқаро рейслар қандай ишлаши борасидаги саволларга жавоб излади.\nРосавиациянинг эълони халқаро парвозлар тўлиқ бекор қилинишини англатадими?\nЙўқ, бундай эмас. Росавиация тавсия берди - агентлик 6 мартдан «кетиш» рейсларини, 8 мартдан «қайтиш» рейсларини тўхтатишни маслаҳат қилган.\nБу тақиқ Россия авиакомпаниялари хорижликлардан (биринчи навбатда европаликлардан) ижарага олган самолётлар уларнинг эгалари талаби билан хорижда ушлаб турилиши ёки ҳибсга олиниши хавфи юқори экани билан боғлиқ.\n26 февраль куни ЕИ Россияга қарши санкциялар эълон қилганди.\nБу ҳужжат, хусусан, самолётлар ва эҳтиёт қисмларни Россиядаги жисмоний ва юридик шахсларга ҳамда Россияда фойдаланиш учун сотишни тақиқлайди. Бу тақиқ бундай маҳсулотлар Европа Иттифоқи ҳудудида ишлаб чиқарилмаган ҳолатларда ҳам амал қилади.\nШунингдек, ҳужжат билан бундай маҳсулотларни бевосита ёки билвосита суғурта қилиш ва қайта суғурталашни ҳам тақиқлайди.\nРоссия компанияларидаги самолётларнинг кўп қисми хорижлик лизингга берувчилардан олинган. Cirium таҳлил компанияси маълумотига кўра, 777 самолётдан 515 самолёт лизингга олинган.\nАммо бу уларнинг барчаси хорижда ушлаб қолинишини англатмайди - бу фақат муайян бир компания, масалан, лизингга берувчи талаби билан бўлиши мумкин. Шу билан бирга бундай ҳолатлар аллақачон содир бўлиб улгурган.\nҚолаверса, 24-26 февраль кунларидан буён Россия авиакомпаниялари Россияга қарши санкциялар киритиб, ўз ҳаво кенгликларини ёпган давлатлар устидан учишни тўхтатган (дунёнинг 35 дан ортиқ давлати).\n5 март куни, Росавиация баёноти ортидан бир неча йирик авиакомпаниялар халқаро рейслар тўхтатилишини эълон қилди:\n«Аэрофлот» («Победа» ва «Аврора» ҳам) - 8 мартдан\nAzurAir - 8 мартдан\nNordwind, PegasFly - 7 мартдан\nRoyal flight - 5 мартдан\nШу билан бирга бундан кейин ҳам учишда давом этиши мумкин бўлган компаниялар ҳам бор, бундай компанияларнинг самолётлари Россиянинг ўзида ишлаб чиқарилган.\n«Известия» маълумотига кўра, камида тўртта Россия авиакомпаниясини бундай рўйхатга киритиш мумкин.\nБулар Red Wings ва SSJ русумли ўз самолётлари бўлган «Азимут». Шунингдек ўзининг Boeing 737 ва «Ираэро» русумли самолётларига эга бўлган UTair.\nАммо уларда ҳам муаммолар туғилиши мумкин - масалан SSJ самолётларида Европада ишлаб чиқарилган қисмлар ва узеллар мавжуд. Бундан ташқари, бу самолёт тўхтовсиз узоқ масофаларга уча олмайди - у аввалдан минтақавий парвозлар учун мўлжаллаб ишлаб чиқарилган.\nBoeing самолётларидан Россия бўйлаб парвозларда фойдаланишда давом этмоқчи бўлаётган компанияларда эса бу самолётларга хизмат кўрсатишда мураккабликлар юзага келади. 2 март куниёқ Boeing Россияга эҳтиёт қисмлар етказиб беришни тўхтатишини маълум қилганди.\nТасдиқланмаган маълумотларга кўра, бу 7 март кунигача содир бўлиши мумкин.\nХориж компаниялари учишда давом этиши мумкинми? Улар билан барчаси жойидами?\nРоссияга қарши санкциялар қўлламаган мамлакатларнинг авиаташувчилари бу ерга учишда давом этиши мумкин.\nМасалан, бу Сербия ва Туркиянинг миллий ташувчилари - Air Serbia ва Turkish Airlines.\nАммо бундай авиакомпанияларнинг ҳам кўплари самолётларни ижарага олган ёки Европа компанияларида суғурталаган. Натижада улар ҳам Европадаги контрагентлар талабига кўра парвозларни тўхтатишига тўғри келиши мумкин.\nМасалан, Egypt Air компанияси 4 март куни Россияга парвозларни тўхтатди - ҳозирча 10 мартга қадар. Компания буни Европадаги айрим контрагентлар «Украина атрофидаги воқеалар ва Европанинг РФга қарши санкциялари туфайли Москвага учиш ва қайтиш рейсларини суғурта қилиш»дан бош тортгани билан изоҳлади (иқтибос ТАССники).\nОзарбойжоннинг икки авиакомпанияси AZAL ва Buta Airways - 6 март кунидан Россия Федерациясининг барча шаҳарларига парвозларни бекор қилди.\nУлар ҳам бу қарорга изоҳ сифатида санкциялар туфайли авиация суғуртаси ва қайта суғуртаси бўйича юзага келган ўзгаришларни келтирган.\nРоссия авиакомпаниялари самолётларига нима бўлади?\nБуни олдиндан айтиш мураккаб.\nАвиация маъмуриятининг айрим ҳаракатлари шуни кўрсатдики, лизингга берувчилар ўз самолётларини қайтаришни талаб қилса ҳам, Россия компаниялари бу талабларни бажармаслик йўлини излаб кўришади.\n5 март куни транспорт вазирлиги томонидан тайёрланган Россия ҳукумати қарори лойиҳаси эълон қилинди.\nУшбу ҳужжат Россия авиация қоидаларига мувофиқ берилган техник хизмат кўрсатиш ташкилоти сертификатига эга бўлган россиялик юридик шахслар томонидан самолётларга техник хизмат кўрсатилишига рухсат беришни ҳам назарда тутади.\nРБК маълумотига кўра, 2 март куниёқ транспорт вазирлигида Ғарбдаги лизинг компаниялари томонидан самолётларни қайтариш бўйича талаблар кела бошлагач, қандай йўл тутиш бўйича вариантлар муҳокама этилган. Вариантлардан бири сифатида авиация паркини миллийлаштириш ҳам кўриб чиқилган.\n«Росавиация» Ўзбекистон фуқароларини Москвадан олиб чиқиб кетишдаги қийинчиликлар ҳақида хабар берди\n18:52 / 19.05.2018\nРосавиация ЖЧ-2018 иштирокчи шаҳарлари узра парвозларни чеклади\n22:44 / 27.09.2017\n«ВИМ-Авиа» машмашаси: 16 минг йўловчи сарсон, Путин ҳам аралашди, самолётлар қарз учун ҳибсга олинган


Жанубий Порт-Суданнинг хусусийлаштирилиши ҳукуматнинг кофир Ғарбни рози қилиш учун навбатдаги жиноятидир!! - | Hizb-Uzbekiston.info\nHome›ВАРАҚАЛАР›Жанубий Порт-Суданнинг хусусийлаштирилиши ҳукуматнинг кофир Ғарбни рози қилиш учун навбатдаги жиноятидир!!\nЖанубий Порт-Суданнинг хусусийлаштирилиши ҳукуматнинг кофир Ғарбни рози қилиш учун навбатдаги жиноятидир!!\nФранция, Филиппин ва бошқа дунё давлатларидаги бешта компания, жанубий Порт-Судан портини бориб кўриш ва тендерда иштирок этиш учун ариза бериш имкониятларини ўрганишга ҳозирлик кўриш истагини билдирди. («Сойҳа» газетаси, 2017 йил 5 август).\nДарҳақиқат, жорий йил 30 июлда Суданнинг молия вазири билан транспорт вазирлари иштирокида денгиз портлари ҳайъати йиғилиши бўлиб ўтди. Йиғилишда ҳайъатнинг Жанубий портни ривожлантириш ва тадқиқ қилиш амалиётларини, яъни уни хусусийлаштириш ишларини тезлаштириш мақсадига қаратилган айни портни бўлиш таклифи қабул қилинди. Бу 2016 йилда транспорт вазирлиги тузган комиссия қарори ижроси сифатида амалга оширилди. Қарор хулосасида «жанубдаги контейнер порти у ерда ишлаётган ажнабий компаниялар учун тендер таклифини қўйиш зарур»лиги айтилган!!\nХусусийлаштириш кўзланаётган Судан Жанубий порти юртдаги бирдан-бир контейнер порти ҳисобланади. Камида ойига 40 минг, яъни соатига 55та атрофида контейнер билан йилига 300та параходни кутиб олади. Портда 250 грейдер ёки кран мавжуд бўлиб, уларда 2000дан зиёд ишчи ишлайди. Судан портларидан олинадиган даромадларнинг энг кўпи (йилига 2 триллион жаниҳ) шу портдан олинади.\nШундай бўлгач, нега ҳукумат уни хусусийлаштиришга шошиляпти? У ютуқли ва фойдали муассаса бўлиб, давлат ғазнасига шунча даромадлар тўкиши ўрнига, энди капиталистик кампаниялар чўнтагини тўлдирар эканда! Илгари телекоммуникация сектори шундай қилинганди. Бундай шубҳа остидаги сиёсатлар юрт аҳлини миллиардлаб доллардан маҳрум қилиб, айни секторни монополия қилувчи телекоммуникация компанияларини йиллик даромадларга кўммоқда!\nУшбу ягона контейнер порти хусусийлаштириш давлат ғазнасини улкан даромаддан маҳрум қилади, 2000дан зиёд оила боқувчи фуқарони ишдан ҳайдаб, уларни сони камайиш ўрнига, тобора ўсаётган ишсизлар қаторига қўшади. Буларнинг бари фуқарога сотқинлик, омонатга ва бошқарув масъулиятига хиёнат қилишдир. Росулуллоҳ САВ бундай демоқдалар:\n«مَا مِنْ وَالٍ يَلِي رَعِيَّةً مِنْ الْمُسْلِمِينَ فَيَمُوتُ وَهُوَ غَاشٌّ لَهُمْ إِلا حَرَّمَ اللَّهُ عَلَيْهِ الْجَنَّةَ»\n«Бирор волий мусулмонлардан бир халқни бошқариб, уларни алдаган ҳолда вафот топса, Аллоҳ унга жаннатни ҳаром қилади».\nУшбу портни хусусийлаштириш, давлатнинг бошқа муассаса ва бойликларини сотиш ҳамда уларни аҳоли мулкидан чиқариб, очкўз капиталистик компаниялар мулкига айлантириш шубҳасиз, Жаҳон Савдо Ташкилотига аъзо бўлиш талаблари жумласига киради. Чунки аъзо бўлиш масаласи музлатиб қўйилиши натижасида Судан 1994 йил октябрда яна қўшилиш талаби тақдим этди ва шундан бошлаб музокараларнинг тўртинчи босқичи давом этмоқда. Жорий йил 12 июлда Женевада ўтказилган айни музокараларда айни масала нафақат халқаро қўллаб-қувватлов олди, ҳатто Жаҳон Савдо Ташкилоти директори Роберту Азеведу Суданнинг атиги ўтган тўққиз ой ичида кўрсатган талабларни бажариш йўлидаги саъй-ҳаракатларини юксак баҳолади. (Шарқул Авсат газетаси 2017 йил 17 июл). Судандаги давлатлараро ҳамкорлик масалалари бўйича вазир Ҳодий Идрис Сулаймон ҳам худди шу маънода «Унинг юрти Жаҳон Савдо Ташкилотига аъзо бўлиш йўлида қўйилган шартларни тўла бажариш учун ўзининг ички вазифаларини адо этаётгани»ни маълум қилди. (Арабийя Жадид, 2017 йил 5 август)!\nЖаҳон Савдо Ташкилотини Ғарбдаги йирик мустамлакачи саноатлашган давлатлар илгарги Божхона Тарифлари Шартномаси ўрнига таъсис этишган. Бу ташкилот Саноатлашган давлатлар божхонанинг баланд ҳимоя девори ортида саноатини ривожлантирганидан кейин ташкил қилинди. Сўнг заиф давлатлар бойликларини талашни бошлашди. Бу эса, айни давлатлар бозорларига ва бойликларига етиб бориш йўлида барча тўсиқларни олиб ташлаш ва эркин савдо мафкурасини тиқиштиришни талаб қилади. Давлатларни саноатлашган давлатлар ва истеъмолчи давлатларга бўлиб олишгач, хом ашёларга ғоят арзон нархларни белгилаб, ўз саноатларига бозор очишди. Бу билан улар, айни давлатларни «тариф барьерларини олиб ташлаш тенгсизлиги» ўйинига киритиш билан уларнинг саноат жиҳатидан ривожланишларини олдини олишди. Ўз навбатида, бу заиф давлатлар ўз бойликларини капиталистик компанияларга қўш-қўллаб топширувчи хом ашё манбаларига айланишди, у ерлардаги инсонлар ё қони сўрилувчи қулларга ёки ишсизларга айланишди! Буни Судан Марказий банкининг 2015 йил учун чиқарган экспортга тааллуқли қуйидаги ҳисоботи ҳам айтиб турибди:\nУй ҳайвонлари «хом ашёси 28.7 %», қишлоқ хўжалик «хом ашёси 26.3 %», минерал бойликлар «хом ашёси 23.8 %, нефт бойлиги «хом ашёси 19.8 %», бироқ ишлаб чиқарилган материаллар атиги 0.7 %дан ҳам камроқ.\nҲисоботдан кўриниб турибдики, Судан капиталистик компанияларнинг шахсий томорқасига айланиб қолган. Улар юртимиз бойликларини истаганларича талон-тарож қилишмоқда, хом ашёсини энг паст нархда олишмоқда, саноат эса умуман йўқ… Бугун капиталистлар Суданни Жаҳон Савдо Ташкилотига аъзо қилиш орқали айни аҳволни давом эттиришни кўзлашяпти!!\nУммат ақидасидан узилган бу ҳукуматларингиз сиз учун доим ёвузлик олиб келувчи ўчоққа айланди. Хиёнат кетидан хиёнат, жиноят кетидан жиноят қилмоқда. Шундай экан, барчамиз бу рувайбизаларга «бас етар», дейлик ва Пайғамбарлик минҳожи асосидаги рошид Халифалик давлатини барпо этиш орқали исломий ҳаётни қайта бошлаш учун енгларимизни шимариб, кунларимизни тунларимизга улаб жиддий ҳаракат қилайлик. Ушбу давлатда раббоний буюк сиёсатчилар фуқаро ишини гўзал суратда бошқарадилар ва шу орқали Аллоҳ Субҳанаҳу ризосига интиладилар. Ана шунда мустамлакачи кофир Ғарб қай оқибат сари кетаётганини англаб етади.\n«Эй мўминлар, Аллоҳ ва Унинг Росули сизни абадий ҳаёт берадиган нарсага даъват қилар экан, уни қабул қилинглар» [Анфол 24]\nҲизб ут-Таҳрир 18 зул-ҳижжа 1438ҳ\nСудан вилояти 10 сентябр 2017м\nДания учоқлари Сурияда ИШИДга қарши ўзининг биринчи зарбасини бера бошлади


Мирзиёев Жаҳонгирни ортга қайтара оладими? – TÜRKİSTANDER\nHome > Uncategorized > Мирзиёев Жаҳонгирни ортга қайтара оладими?\n7 Nisan 2017 TürkistanDer\n“Ҳозир Шўрчига қайтсам, 500 у ёқда турсин, 100 долларлик ойлик тополаманми?”, деган саволни ўзига-ўзи беради Жаҳонгир.\nЖаҳонгир 20 ёшда ва бир йилдан буён Подмосковьеда. Қурилиш моллари корхонасида электр арава ҳайдаяпти. Россияга келган бошқа ватандошлариникига солиштирганда унинг иши қийин эмас. Яна бир яхши томони, шу корхонанинг ҳудудида яшашга рухсат беришган. Жаҳонгир ва яна бир неча ҳамқишлоғи шу ерда ётиб-туришади.\nЖаҳонгир Россияга келишдан олдин кўп ўйланди: “йўл учун қарз-қавола кўтариб борганимга яраша тузук иш топа оламанми? “Даромадли иш топиб бераман” деб пулни олиб, қул қиладиганларнинг қўлига тушиб қолмайманми? Ана, телевизорда қулликка тушиб қолганларнинг нечтасини кўрсатишяпти-ку. Йўқ, тўғри Москвада ишлаётган ҳамқишлоқларининг олдига борса, алданиб қолишининг олди олинади. Лекин маоши тузук иш топиб бўлармикан? Мана отаси икки марта Россияга бориб келди. Биринчи марта етти йилча олдин Москвага бориб қурилишда ишлади. Ўшанда бироз пул йиғиб ҳам қайтди. Иккинчи мартасида эса қайтага соғлигини йўқотиб, пул жамғариш у ёқда турсин, уйга қайтганидан кейин яна қариндошлардан қарз олиб даволанишига тўғри келди”.\nImage captionЭлектр арава ҳайдаш қурувчи ёки фаррошдек кўп жисмоний меҳнатни талаб қилмайди.\nШунинг учун дастлаб Жаҳонгирнинг Россияга боришига уйидагилар рўйхушлик беришмади. Аммо отаси киракашлик қилиб уч-тўрт сўм топиб юрган эски “Жигули” бузилиб, ҳам таъмирламаса ва ҳам балонларини янгиламаса бўлмай қолди. Таниш уста арзонроққа таъмирлаб беришга кўнди. Арзони ҳам бир йил олдинги нарх бўйича бир миллион сўмдан ошиб кетар экан. Шундан сўнггина Россияга кетишига ота-онаси ҳам рози бўлишди.\nЖаҳонгирнинг Россияга бориши учун 500 доллар қарз кўтаришди. Етиб бориб пул ишлаб топа бошлаганидан кейин қарзни узиш шарти билан. Ўтган йил апрелида Москвага етиб борди, икки ой вақти “документ қилиш”га беҳуда кетди. Июн ойидан буён шу ерда ётиб шу ерда ишлаяпти. Қиладиган иши – электрокарда эшик-ромлар, бошқа тайёр маҳсулотларни омборхонага етказиб қўйиш. Маошини 30000 рубл деб келишишган, аммо ҳар ой қўлига тегадигани ҳар хил. Баъзан 500 долларга етади, баъзан ундан ҳам кам олади.\nЖаҳонгир Шўрчидаги касб-ҳунар коллежларидан бирида ўқиди. Бироқ Ўзбекистонда коллеж эмас, университетни битирган тақдирда ҳам оладиган маош ҳатто йўлкирага етмаса, нима қилиш керак?\nФото муаллифлик ҳуқуқиRIANOVOSTI\nImage captionРоссиядаги оғир меҳнатни талаб қиладиган кўп ишларни меҳнат муҳожирлари бажарадилар.\nЖаҳонгир ўқишини тугатганидан кейин мол боқиш ҳақида ўйлади. Қўй ёки қорамол сотиб олиш учун ҳам пул керак. Молбоқарлик ҳам дарров даромад келтирмайди, сотиб олган молингни камида 1 йил боқиш керак. Ҳозир шулха ва кунжаранинг килоси фалон пул. Қиммат бўлса ҳам топиб бўлмайди. Тошкентдан товар олиб келиб бозорда сотиш, Paynet очиб пул қилиш, қўшниси Уста Неъматнинг болаларига қўшилиб қурувчилик қилиш, эски колхознинг бутун бошли бригадаси ерини ўзиники қилиб олган Чори фермер қўлида ишлаш йўлларини ҳам кўриб чиқди. Фақат бир ўзи эмас, отаси, онаси, амакиси ва холалари ҳам “бош қотиришди” Жаҳонгирни ишли қилиш учун. Ўзининг қишлоғидан туман марказигача одам ташиш – “ота касби” билан шуғулланай деса ҳам, бозорда у-бу нарса сотай деса ҳам “конкурент” кўп, ҳар бир соҳанинг “бозори” аллақачон эгали бўлиб бўлган экан. Бир қариндоши ўзи ишлайдиган ғишт ишлаб чиқарадиган хусусий корхонада иш бор-йўқлигини суриштирди. Иши оғир, ойлиги 500 минг сўмлар атрофида. Аммо бу цехга ишчи керак эмас экан. Отаси 20 сўтихли томорқаларининг ярмига ҳар хил мевали дарахтларнинг кўчатларини ўтқазган, бу ниҳолларнинг мева тугишини ҳам ҳали яна бир-икки йил кутиш керак. Хуллас, кўплар қатори Жаҳонгир ҳам Россияни танлади.\nImage captionИшсизликми ёки минимал эҳтиёжни ҳам қондирмайдиган маошли ишми?\nҲафтада ёки икки ҳафтада бир уйидагилари билан телефонлашиб турадиган Жаҳонгир Президент Шавкат Мирзиёевнинг ёшларга иш топиб бериш сиёсатини бошлаганини эшитган. Бир йил олдин радио билан телевизор ёшларнинг ишсизлиги ҳақида эмас, ўз ватанида “борига қаноат қилмасдан, хорижда енгил йўл билан пул топишни истаган дангасалар” ҳақида гапирар эди. Энди эса давлат раҳбари вазирлар ва ҳокимлардан янги иш ўринлари ташкил қилишни талаб қилаяпти, бу вазифани уддалаган ҳоким маошига 15 фоиз қўшилади, уддаламаганининг 15 фоиз маоши ушлаб қолинади.\nОддий одамлар мол, товуқ ёки балиқ боқишга, лимонарий ёки боғ барпо этишга, ўз бизнесини йўлга қўйиб, бошқа қонуний даромад йўлларини топиб бола-чақасини боқишга даъват қилиняптилар. Банкларнинг ходимлари уйма-уй юриб одамларга кредит таклиф қилишмоқда.\nImage captionПрезидент Мирзиёев билан Президент Путиннинг Москвадаги учрашувида Ўзбек мигрантларига бағишланган битимлар ҳам имзоланди.\nЛекин ҳозирча Жаҳонгирга “қайтиб кел, шу ернинг ўзида яхши маошли иш бор”, деб ҳеч ким айтгани йўқ. У Россиядаги нақд маоши билан Ўзбекистонга қайтса юзма-юз келадиган мавҳумлик ҳақида ўйланиб қолган:\n“Март ойида қўлига 28000 рубл беришди. 28 минг қарийб 500 доллар. Ҳозир Ўзбекистонда бозорда 1 доллар 7500 сўмга чиқибди. 500 доллар сўмда 3 миллион 750 минг дегани. Мен ҳозир Шўрчига қайтсам, 3 миллион сўмлик маош берадиган иш топа оламанми?”, деган савол устида боши қотган ватанини, қариндошларини соғинган Жаҳонгирнинг.\nПрезидент Мирзиёев бошлаган янги иш ўринларини ташкил қилиш сиёсати самара берса, самара берганида ҳам Ўзбекистондаги бир ойлик маош бир оиланинг эҳтиёжини қондирадиган даражагача кўтарилсагина, Жаҳонгир ва бошқа муҳожирларда ватанга қайтиш-қайтмаслик масаласида иккиланиш бўлмайди.\nМирзиёев Кремлда: ‘Бунақаси ҳали бўлмаган’


135-сон 13.05.2009. Қишлоқ аҳоли пунктлари ўртасида «Республикадаги энг яхши қишлоқ» танловини ўтказиш тўғрисида\nҚИШЛОҚ АҲОЛИ ПУНКТЛАРИ ЎРТАСИДА «РЕСПУБЛИКАДАГИ ЭНГ ЯХШИ ҚИШЛОҚ» ТАНЛОВИНИ ЎТКАЗИШ ТЎҒРИСИДА\nҚишлоқ аҳоли пунктлари ўртасида «Республикадаги энг яхши қишлоқ» танловини ўтказиш бўйича Ташкилий қўмита ТАРКИБИ\nҚишлоқ аҳоли пунктлари ўртасида «Республикадаги энг яхши қишлоқ» танловини ўтказиш тартиби тўғрисида НИЗОМ\nII. Танловнинг асосий мақсад ва вазифалари\nIII. Танловни ташкил этиш тартиби ва шартлари\nIV. Танлов мукофотлари ва ғолибларни тақдирлаш\nҲужжат 13.05.2009 санаси ҳолатига\nЎзбекистон Республикаси Президентининг «Қишлоқ тараққиёти ва фаровонлиги йили» Давлат дастури тўғрисида» 2009 йил 26 январдаги ПҚ-1046-сон қарорининг ижросини таъминлаш, республикадаги қишлоқ аҳоли пунктларининг меъморий-бадиий қиёфасини янада яхшилаш, қишлоқларда анъанавий ва замонавий қурилиш материалларидан фойдаланилган ҳолда намунавий лойиҳалар асосида уй-жой, маданий-маиший ва ижтимоий объектлар қурилиши соҳасидаги бунёдкорлик ва ободонлаштириш борасида амалга оширилаётган ибратли ишларни муносиб баҳолаш ҳамда рағбатлантириш мақсадида Вазирлар Маҳкамаси қарор қилади:\n1. Мамлакатимизда қишлоқ аҳоли пунктлари ўртасида «Республикадаги энг яхши қишлоқ» танлови 2009 йилнинг ноябрь ойида ўтказилсин.\nТанловнинг асосий ташкилотчилари этиб, «Давархитектқурилиш» қўмитаси, Иқтисодиёт вазирлиги ва Молия вазирлиги белгилансин.\n2. Республика танлови ташкилий қўмитасининг таркиби 1-иловага, Қишлоқ аҳоли пунктлари ўртасида «Республикадаги энг яхши қишлоқ» танловини ўтказиш тартиби тўғрисидаги низом 2-иловага мувофиқ тасдиқлансин.\nТашкилий қўмита зиммасига қуйидаги вазифалар юклатилсин:\nтанловнинг юқори савияда ўтказилишини таъминлашга қаратилган чора-тадбирларни ишлаб чиқиш;\nтанловнинг барча босқичлари доирасида амалга ошириладиган чора-тадбирларни мувофиқлаштириш ва жойлардаги маҳаллий ҳокимликларга тегишли амалий ёрдам кўрсатиш;\nтанловнинг якуний босқичининг юқори савияда ташкил этилишини таъминлаш;\nтанлов Низомига кўра, ғолибларни тақдирлаш, рағбатлантириш ва уларнинг иш тажрибаларини оммалаштириш.\nжойларда танловнинг саралаш босқичларини ташкил этиш бўйича тегишли ҳоким ўринбосарлари раҳбарлигида Ишчи гуруҳларни тузсин ва уларнинг фаолияти учун зарур шарт-шароитлар яратсин;\nишчи гуруҳ томонидан танловнинг саралаш босқичлари натижаларини умумлаштириш, Низом талабларига мувофиқ танловга тавсия этиладиган қишлоқ аҳоли пунктлари ва уларни комплекс ривожлантириш ва фаровонлигини таъминлаш борасида вилоят миқёсида амалга оширилаётган ишларга оид ҳужжатларни Ташкилий қўмитага ўз вақтида тақдим этилишини таъминласин;\nтуман, Қорақалпоғистон Республикаси, вилоят саралаш босқичлари ғолиб ва иштирокчиларини маҳаллий бюджет ҳамда ҳомийлар маблағлари ҳисобига муносиб рағбатлантириш чораларини кўрсин.\nғолибларни мукофотлаш билан боғлиқ харажатлар Ўзбекистон Республикаси Вазирлар Маҳкамасининг захира жамғармаси ҳисобидан;\nтанловнинг туманлар, Қорақалпоғистон Республикаси ҳамда вилоятлар саралаш босқичига тайёргарлик кўриш ва уни ўтказиш, ғолибларни мукофотлаш, вилоят саралаш босқичи ғолибларининг республика босқичида иштирок этишини таъминлаш билан боғлиқ харажатлар тегишли маҳаллий бюджет доирасида ва ҳомийлар маблағлари ҳисобидан қопланади.\n5. Ўзбекистон миллий телерадиокомпанияси, Ўзбекистон миллий ахборот агентлиги ва бошқа оммавий ахборот воситаларига танлов тадбирларини кенг ёритиш тавсия этилсин.\n2009 йил 13 май,\nВазирлар Маҳкамасининг 2009 йил 13 майдаги 135-сон қарорига\nҚишлоқ аҳоли пунктлари ўртасида «Республикадаги энг яхши қишлоқ» танловини ўтказиш бўйича Ташкилий қўмита\nҚосимов Р.С. — Ўзбекистон Республикаси Бош вазирининг ўринбосари, Ташкилий қўмита раиси\nТохтаев А.Р. — «Давархитектқурилиш» қўмитаси раисининг ўринбосари, Ташкилий қўмита раисининг ўринбосари\nШоабдурахмонов Р.М. — Иқтисодиёт вазири ўринбосари\nТурсунов Ё.Э. — Молия вазири ўринбосари\nШаропов Н.Ў. — Соғлиқни сақлаш вазири ўринбосари\nСайфуллаев Б.С. — Маданият ва спорт ишлари вазирининг биринчи ўринбосари\nАчилов А.М. — Халқ таълим вазири ўринбосари, Болалар спортини ривожлантириш жамғармаси ижро этувчи директори\nСатторов З.М. — Олий ва ўрта махсус таълим вазирининг биринчи ўринбосари, Ўрта махсус, касб-ҳунар таълим маркази директори\nАхмедов А.А. — Республика «Маҳалла» хайрия жамғармаси раиси\nХожиматов М.М. — Республика Маънавият тарғибот маркази рахбари\nҚуронов М.Қ. — Ўзбекистон миллий телерадиокомпанияси раисининг биринчи ўринбосари\nФайзиев А.Х. — «Ўзбекэнерго» давлат-акциядорлик компанияси раиси ўринбосари\nШоназаров Ш.Т. — «Давархитектқурилиш» қўмитаси архитектура ва шаҳарсозлик бошқармаси бошлиғи\nЛеннешмидт Э.Ю. — «ЎзшаҳарсозликЛИТИ» МЧЖ лойиҳа- тадқиқот институти директори вазифасини бажарувчи\nСолихўжаев И.И. — «Қишлоққурилишлойиҳа» МЧЖ лойиҳа- тадқиқот институти директори\nУмаров М.У. — «Қишлоққурилишлойиҳа» МЧЖ лойиҳа- тадқиқот институти бош муҳандиси\nМираҳмедов М.М. — Тошкент архитектура ва қурилиш институти ректори\n* Қорақалпоғистон Республикаси Вазирлар Кенгаши раисининг ва вилоятлар ҳокимларининг капитал қурилиш, коммуникациялар, коммунал хўжалиги ва ободонлаштириш масалалари ҳамда иқтисодиёт ва ижтимоий ривожлантириш масалалари бўйича ўринбосарлари Ташкилий қўмита аъзоси ҳисобланадилар.\nҚишлоқ аҳоли пунктлари ўртасида «Республикадаги энг яхши қишлоқ» танловини ўтказиш тартиби тўғрисида\n1. Мазкур Низом «Қишлоқ тараққиёти ва фаровонлиги йили» Давлат дастури ижросини таъминлаш мақсадида қишлоқ аҳоли пунктлари ўртасида ташкил этиладиган «Республикадаги энг яхши қишлоқ» танловини (кейинги ўринларда «Танлов» деб аталади) ўтказиш тартибини белгилайди.\n2. Қорақалпоғистон Республикаси, барча вилоятлар ва улардаги қишлоқ аҳоли пунктлари танловнинг иштирокчилари ҳисобланади.\n3. Ташкилий қўмита томонидан танлов ғолибларини аниқлаш бўйича тегишли вазирликлар, идоралар ҳамда соҳа мутахассисларидан иборат таркибда «Ўздавархитектқурилиш» қўмитаси қошида ҳакамлар ҳайъати тузилади.\n4. Танловнинг асосий мақсади қишлоқларда истиқомат қилаётган аҳоли турмуш даражасини янада яхшилаш ҳамда қишлоқлар тараққиётининг турли соҳаларини қамраб олган ҳолда уларни комплекс ривожлантириш йўналишида амалга оширилаётган бунёдкорлик ишларини ўрганиш, рағбатлантириш, муносиб тақдирлаш ҳамда бу борадаги мавжуд тажрибаларни оммалаштиришдан иборатдир.\n5. Республикадаги қишлоқ аҳоли пунктларининг меъморий-бадиий қиёфасини яхшилаш, муҳандислик инфратузилмасини ривожлантириш, анъанавий ва замонавий қурилиш материалларидан фойдаланилган ҳолда намунавий лойиҳалар асосида уй-жой, маданий-маиший ва ижтимоий объектлар қурилиши, ободонлаштириш бўйича амалга оширилаётган ишларни кенг оммага етказиш, бу борадаги ташкилий-амалий ва тарғибот ишларни янада кучайтириш ва тизимли ташкил этиш мазкур танловнинг вазифасидир.\n6. Танлов туман, Қорақалпоғистон Республикаси ва вилоят саралаш ва якуний Республика босқичидан иборат бўлади.\n7. Танловнинг саралаш босқичлари қуйидаги йўналишлар бўйича барча туманларда 2009 йилнинг 30 июлига қадар, Қорақалпоғистон Республикаси ва вилоятларда 2009 йилнинг 30 сентябрига қадар ўтказилади:\n«Тумандаги энг яхши қишлоқ»;\n«Вилоятдаги энг яхши қишлоқ».\n8. Танловнинг саралаш босқичларини ўтказиш бўйича туманларда, Қорақалпоғистон Республикаси ва вилоятларда Ишчи гуруҳлар тузилади.\n9. Туман ишчи гуруҳи томонидан саралаш босқичи натижалари умумлаштирилиб, 1, 2, 3-ўринларни эгаллаган иштирокчилар Қорақалпоғистон Республикаси ҳамда вилоятлар саралаш босқичларига тавсия этилади.\nҒолиблар маҳаллий бюджет маблағлари ҳамда ҳомийлар томонидан моддий рағбатлантирилади.\n10. Қорақалпоғистон Республикаси, вилоятлар ишчи гуруҳи туман саралаш босқичларида 1, 2, 3-ўринларни эгаллаган иштирокчилар натижаларини умумлаштириб, 1, 2, 3-ўринларни эгаллаган иштирокчиларни якуний босқич — «Республикадаги энг яхши қишлоқ» танловига тавсия этади.\n11. Барча босқичларда иштирокчилар қуйидаги мезонлар асосида, 100 балли тизимда баҳоланади:\nқишлоқ аҳоли пунктларини намунали сақлаш ҳамда бунёдкорлик борасидаги ишларнинг ҳомийларни ва аҳоли кенг қатламини жалб этган ҳолда, режали тарзда ташкил этилганлиги учун — 20 баллгача;\nқишлоқ аҳоли пунктининг меъморий-бадиий қиёфаси ҳолатига — 20 баллгача;\nижтимоий, маиший ҳамда муҳандислик инфратузилмалари билан таъминланганлиги даражасига — 15 баллгача;\nҚишлоқ тараққиёти ва фаровонлиги йилида қишлоқ аҳоли пунктида замонавий биноларни қуриш бўйича тайёрланган энг яхши лойиҳалар учун — 15 баллгача;\nқишлоқ аҳоли пунктида транспорт ҳамда пиёдалар учун мўлжалланган йўллар ва йўлакларнинг оқилона ташкил этилганлиги даражасига — 15 баллгача;\nамалга оширилган ободонлаштириш ишларининг (аҳоли турар жойларида, барча муассаса, ташкилот ва жамоатчилик жойларида санитария-гигиена талабларининг бажарилиши) сифати даражасига — 15 баллгача.\n12. Иштирокчилар тўғрисидаги маълумотлар қуйидаги мазмунда ва шаклларда тақдим этилиши лозим:\nқишлоқ аҳоли пунктининг умумий кўриниши, унга автомобиль йўли орқали асосий кириб келадиган жой, маъмурий марказ, ижтимоий (тиббиёт, таълим муассасалари ва бошқ.), маданий-маиший ва савдо объектлари жойлашган ҳудудлар, аҳоли турар жойлари, умумий фойдаланишдаги дам олиш масканлари, ишлаб чиқариш корхоналари, мавжуд тарихий ва маданий ёдгорликлари, спорт иншоотлари, сув ҳавзалари, ирригация тизимлари, маиший чиқиндиларни йиғиш жойи, муҳандислик коммуникациялари тармоқлари (ичимлик сув, оқова сувлар ва табиий газ тармоқлари, кўча ёритгичлари билан бирга электр тизимлари), майдонлар ва кўчалар тасвирланган 10 дақиқалик видеолавҳа, 15 х 20 (см) ўлчамдаги фотосуратлардан иборат фотоальбом;\nқишлоқ аҳоли пунктининг бош режаси (мавжуд бўлганда) ва ушбу аҳоли пунктида қурилиши режалаштирилган объектларнинг 1 x 1 (м) ёки 1 x 2 (м) ўлчамли планшет ва подрамникларга жойлаштирилган лойиҳалари, мавжуд макетлари ҳамда уларга берилган изоҳлар;\nқишлоқ ва ҳудуднинг номи, жойлашган манзили, қишлоқ аҳолисининг демографик ва меҳнат ресурсларининг бандлиги ҳолатини акс эттирадиган А-4 форматли ёзув қоғозидаги тушунтириш хати.\nТақдим этиладиган материаллар (матн ва жадвал шаклидаги маълумотлар, фотосуратлар ва ҳоказо) аниқ ва тушунарли тарзда акс эттирилиши, 1 x 1 (м) ёки 1 x 2 (м) ўлчамли планшет ва подрамникларга жойлаштирилган бўлиши ҳамда уларнинг ҳар бирига қишлоқ ва ҳудуднинг номи, жойлашган манзили кўрсатилиши лозим.\n13. Танлов иштирокчилари тўғрисидаги ҳужжатлар 2009 йил октябрь ойининг биринчи ўн кунлигида Ташкилий қўмитага тақдим этилиши зарур.\nБелгиланган муддатлардан кечиктириб топширган иштирокчиларнинг ҳужжатлари қабул қилинмайди.\n14. Танловнинг якуний — Республика босқичи Тошкент шаҳрида 2009 йилнинг ноябрь ойида ўтказилади.\n15. Танловнинг республика босқичи ғолиблари Ташкилий қўмитанинг махсус дипломи, қимматбаҳо соврин ҳамда пул мукофотлари билан, иккита номинация бўйича (1 та қишлоқ, 1 та вилоят) ғолиблар пул мукофоти билан тақдирланади. Иштирокчиларга диплом ва ҳомийлар томонидан таъсис этиладиган бошқа қимматбаҳо совғалар берилади.\n16. Ғолибларга эгаллаган ўрнига мос ҳолда қуйидаги совринлар ва пул мукофоти топширилади:\n1-ўринга — «Нексия» автомобили;\n2-ўринга — «Дамас» автомобили;\n3-ўринга — 7 миллион сўм.\n«Энг обод қишлоқ» номинацияси бўйича ғолиб қишлоққа — 4 миллион сўм;\n«Энг кўп кўркам қишлоғи бор вилоят» номинацияси бўйича ғолиб вилоятга — 4 миллион сўм.\n17. Ғолибларнинг махсус дипломлари ва иштирокчилар дипломлари Ташкилий қўмита раиси томонидан имзоланади.\n18. Совринли ўринлар ҳамда номинациялар бўйича дипломлар, совринлар, белгиланган пул мукофотлари ва совғалар танлов ғолиблари деб топилган тегишли қишлоқ фуқаролар йиғинлари раисларига ҳамда маҳаллий давлат ҳокимияти органлари вакилларига Ташкилий қўмита раиси томонидан тантанали равишда топширилади.\nТегишли қишлоқ фуқаролар йиғинлари раислари, маҳаллий давлат ҳокимияти органлари раҳбарлари дипломларни сақлаш, совринлар, пул мукофотлари ва қимматбаҳо совғалардан белгиланган тартибда мақсадли фойдаланилиши учун масъулдирлар.\n19. Танловлар натижаларини эълон қилиш ҳамда ғолибларни тақдирлаш барча Танловлар иштирокчилари, ҳайъат аъзолари, ижодий жамоатчилик, оммавий ахборот воситалари вакиллари таклиф қилинган ҳолда амалга оширилади.\nТанлов ғолиблари ва совриндорлари матбуотда эълон қилинади.\n(Ўзбекистон Республикаси қонун ҳужжатлари тўплами, 2009 й., 19-20-сон, 237-модда; 2017 й., 9-сон, 132-модда)


Кичик ҳалқа йўлида мудҳиш авария туфайли катта ўра ҳосил бўлди - 04.08.2016, Sputnik Ўзбекистон\nКичик ҳалқа йўлида мудҳиш авария туфайли катта ўра ҳосил бўлди\nАйни вақтда авария юз берган жойда катталиги автомобилча келадиган ўра ҳосил бўлган, дейди гувоҳлардан бири. Йўл-комуннал хизмати ходимлари муаммони бартараф... 04.08.2016, Sputnik Ўзбекистон\n17:06 04.08.2016 (янгиланди: 17:33 04.08.2016)\n© Водители ТашкентаТошкентда иссиқ сув қувури ёрилиб кетди\nАйни вақтда авария юз берган жойда катталиги автомобилча келадиган ўра ҳосил бўлган, дейди гувоҳлардан бири. Йўл-комуннал хизмати ходимлари муаммони бартараф этиш билан шуғулланишмоқда.\nТОШКЕНТ, 4 авг — Sputnik. Шароф Рашидов кўчаси ва Кичик Ҳалқа йўли чорраҳасида пайшанба куни иссиқ сув қувури ёрилиб кетди. Такси ҳайдовчиси жиддий жароҳат олган, деб хабар қилмоқда ижтимоий тармоқдаги "Водители Ташкента" гуруҳи.\nГувоҳларнинг сўзларига кўра, қувур портлаши бугун соат 11.00ларда рўй берган. Чорраҳада кутилмаганда иссиқ сув трубаси ёрилиши юз берган. Қувурнинг бир қисми осмонга кўтарилган ва Нексия автомобилига жиддий шикаст етказган. Ер остидан автомобиллар қатнайдиган йўлга қараб иссиқ сув фонтан бўлиб отилган. Ҳайдовчиларнинг қайноқ сув кўлмагини айланиб ўтишлари эса тирбандлик ҳосил бўлишига сабаб бўлган.


Effect.uz - Салим Абдувалиевнинг набираси турмушга чиқди (видео)\nО.ИсматуллаеваЯнгиликлар30 Июл, 2019 10:52\nШу кунларда ижтимоий тармоқларда йирик бизнесмен Салим Абдувалиевнинг набираси тўйидан олинган видео тасвирлар кенг тарқалмоқда.\nТўй маросими жуда ҳашаматли ўтган. Меҳмонлар орасида Озарбайжоннинг собиқ бош вазири Аббос Аббосов, Россиянинг собиқ бош вазир ўринбосари Олег Сосковец, Ингушетиянинг собиқ етакчиси Руслан Аушев ва бошқа кўплаб машҳур инсонлар кўзга ташланган. Тўй жорий йилнинг февраль ойида бўлгани айтилмоқда.\nАйтиш жоизки, Салим Абдувалиев Ўзбекистоннинг энг йирик тадбиркорларидан бири ва эркин кураш бўйича мамлакатнинг беш карра чемпиони ҳисобланади.\nЮлдуз Усмонова тўй қилди\nЎзбекистонда тўй-ҳашамларни тартибга солувчи қарор қабул қилинди\nТуркия президенти футболчининг тўйига борди\nШавкат Мирзиëевнинг ўғли ва куëвлари Дубай амири ўғилларининг тўйида …\nБўзда эр турмуш ўртоғини “зарядка” билан бўғиб …\nСурхондарё ҳокими ўринбосарининг никоҳ тўйида …\nМалика турмуш …\nФараларни ёқиб юриш бўйича талаб икки йилга узайтирилди...\n5 Июн, 2019 249 0\n“Навбаҳор” футболчиси “Локомотив”га ўтади...\n9 Сен, 2019 241 0\nДаврон Файзиев ЎФА матбуот ва медиа департаментига директор бўлди...\n9 Июл, 2019 76 0\nШавкат МирзиёевДеновСурхондарёҳарбий округҲабиб НурмагомедовДастин Порье


26 март 2019, Тошкент вақти: 01:15\n28 апрель кунги авария оқибатида ўлган 63 яшар Ҳамидилло Атаметов 30 апрель куни дафн этилди.\nЙўл-патруль хизмати инспектори, сержант М.Ҳасанов госпиталда даволанмоқда. Уни жавобгарликка тортиш масаласини суд ҳал қилади. Ҳасановнинг иши билан Тошкент шаҳар прокуратурасининг Тергов бўлими шуғулланмоқда. Бу маълумотни Озодлик 1 май куни Тошкент шаҳар ички ишлар бошқармасининг Йўл ҳаракати хавфсизлиги бошқармасидан олди.\nСержант М.Ҳасанов иштирокида 28 апрель тонгида Тошкент шаҳрининг Юнусобод туманида содир бўлган йўл-транспорт ҳодисаси оқибатида ҳалок бўлган икки кишидан бири, 63 яшар Ҳамидилло Атаметов 30 апрель куни дафн этилди.\n72 яшар Халилилло Атаметовнинг иддао қилишича, укасининг ўлимига Йўл-патруль хизмати ходимининг тезликни оширгани сабаб бўлган.\nВоқеа гувоҳи - видео\nОзодлик қўлга киритган видеотасвирда тунда содир бўлган оғир авария акс этган.\nЧорраҳадан (кейин маълум бўлишича, А.Темур-Боғишамол кўчалари чорраҳаси) тун қоронғисида катта тезликда енгил машина ўтиб кетади. У, видеони тақдим этган фуқаронинг айтишича, “Малибу” автомашинасидир. “Малибу” чорраҳадан светофорнинг яшил чироғида ўтади.\nШундан сўнг қарши йўлдан келаётган “Жигули” яшил чироқда чапга бурилиш учун манёвр бошлайди.\n“Жигули” манёврини якунига етказишга улгурмасдан, унинг ўнг ёни орт қисмига катта тезликда келган енгил машина урилади.\nКелиб урилган машина, видеони тақдим этган фуқаронинг айтишича, Йўл-ҳаракат хавфсизлиги хизматига қарашли “Ласетти” автомашинаси эди.\nВидеода “Ласетти”нинг чироқлари ёниқ эканлиги, бироқ ЙПХга қарашли махсус машина эканлигини билдирувчи сиренаси ёниқ эмаслиги кўриниб турибди.\n“Ласетти”нинг жуда катта тезликда келганини, у тўқнашувдан кейин яна бир неча (ўн?) метрга юриб бориб, орти билан йўл ўртасидаги тўсиқни бузиб, қарши йўлга ўтиб қолганидан тахмин қилиш мумкин.\nВоқеа тўғрисида ИИВ хабари\nБу воқеа тўғрисида 29 апрель куни Ички ишлар вазирлиги расмий сайтида эълон қилинган хабарда бундай дейилган:\n“Тошкент шаҳрининг Юнусобод туманида 28 апрель куни соат 04.35ларда О.Ҳайдаров бошқарувидаги “ВАЗ-2107” русумли автомашинани А.Темур-Боғишамол кўчалари чорраҳасида ҳайдаб кетаётиб, чап томонга бурилган вақтида шу чорраҳада асосий йўлдан келаётган ЙПХ инспектори сержант М.Ҳасанов бошқарувидаги “Ласетти” русумли автомашина билан тўқнашув содир этган”, дейилган ИИВ хабарида.\nХабар давомида “ВАЗ-2107” автомашинаси йўловчилари, Тошкент вилояти Қибрай туманида яшаган А.Позилова ва осиё миллатига мансуб 55-60 ёшлардаги номаълум эркак киши жароҳат олиб, воқеа жойида ҳалок бўлгани” айтилган.\n"Осиё миллатига мансуб" киши дафн этилди\nОзодлик “осиё миллатига мансуб 55-60 ёшлардаги номаълум эркак киши” тошкентлик 63 яшар Ҳамидилло Атаметов эканлигини аниқлади.\nМарҳумнинг акаси, 72 яшар Халилилло Атаметовнинг Озодликка айтишича, укаси 30 апрель, душанба куни дафн этилган.\n- Кеча (30 апрель – таҳр.) Оқил ота масжидида аср намозидан кейин жанозаси ўқилди. Оқил ота қабристонига дафн қилдик,- деди марҳумнинг акаси.\n2 кеча-кундуз бедарак бўлган ука\nВоқеа 28 апрель, тонг саҳарда бўлган. Бироқ марҳум Ҳамидилло Атаметовнинг яқинлари унинг қаердалигини икки кун давомида, яъни 30 апрель эрталабгача билмаган.\nВаҳоланки, Халилилло Атаметовнинг айтишича, у "102" га телефон қилганидан сўнг, 29 апрель куни кечқурун, Атаметовлар хонадонига участка нозири ёрдамчиси 4 ходим билан келган. "Суриштириб кўрамиз", деб қайтиб кетишган.\n- Улардан кейин 1-2 соат ўтгач, 4 та мелиса келди. Орасида капитан бор, старший лейтенант бор, қолган иккитаси формасиз эди. Ҳамидиллонинг уйини кўрди, хоналарини суратга олди. Иккита қўшнини чақириб, бир қоғозга қўл қўйдиришди ва кетишди. Нима учун келишганини айтишгани йўқ. Ҳамидилло тўғрисидаям бир гап айтишмади, - деди Халилилло Атаметов.\nУкасининг қаердалигини Халилилло Атаметов эртаси куни “102” хизматининг маслаҳати билан аввал Юнусобод туман прокуратурасига, кейин Тошкент шаҳар прокуратурасига телефон қилиб билади ва уни янги ТошМИнинг моргидан топади.\nМарҳумнинг яқинларидан ЙПХ ходимлари ҳол сўрамади\nХалилилло Атаметов билан Озодлик 1 май куни, унинг укаси дафн этилганидан 1 кеча-кундуз ўтганда гаплашди.\nБу вақт ичида Атаметовнинг айтишича, йўл-транспорт ҳодисаси иштирокчиси бўлган М.Ҳасанов ишлайдиган ташкилотдан марҳумнинг яқинларидан ҳол сўраб қўйиш учун ҳеч ким келмаган.\n- Ҳеч ким келгани йўқ. Ҳеч ким ҳол-аҳвол сўрагани йўқ. ГАИдан ҳеч ким келгани йўқ, - деди марҳумнинг акаси.\n"Чўнтагида анча пул бўлган бўлиши керак эди"\nХалилилло Атаметовнинг айтишича, укаси савдо-сотиқ билан шуғулланган ва 28 апрель тонгида ҳам товар сотиб олиш учун бозорга бориш мақсадида йўлга чиққан. “Шунинг учун ёнида камида 4-5 млн. пули бўлиши керак эди. Лекин укамни беришаётганда ёнидан чиқди деб 150 мингга етмаган пул беришди, уни укамни олиб келиб берган ҳайдовчига тутқаздим”, - деди Атаметов.\n"180 га босмаса, шу иш бўлмас эди"\nCуҳбат охирида Халилилло Атаматов укасининг ўлимида ЙПХ ходимини айблади.\n- Бундай воқеаларни, 170-180 км тезликда ҳар-хил машиналарни қувлаб, ГАИ ходимлари қилаяпти. Қувлаётганиданн бир нарса ундираман, деган бўлса керакда. Мана бекордан бекорга укам ўлиб кетди,- деб йиғлаб юборди ёши 73 га қараб кетаётган оқсоқол.\nМарҳум Ҳамиддилло Атаметовнинг ортида унинг 20 га кирган талаба ўғли қолди.\nҲалокатга учраган бошқалар\nОзодлик Ҳамидилло Атаметов билан битта машинада ҳалок бўлган қибрайлик А.Позилова тўғрисида маълумот тополмади.\n“Ласетти” автомашинаси ҳайдовчиси сержант М.Ҳасанов ва унинг йўловчиси ЙПХ инспектори сафдор Ф.Оққулов ҳамда “ВАЗ-2107” автомашинаси ҳайдовчиси О.Ҳайдаров ва унинг йўловчилари Юнусобод туманида яшовчи О.Ғаниев, Бухоро вилоят, Қоракўл туманида яшовчи Ш.Чориевлар жароҳат олиб касалхонага ётқизилгани тўғрисида ИВВ расмий сайти 29 апрель кунги хабарида билдирган.


20:25, 08.11.2021 // 32697\n«Экологик таҳдидлар билан келажакда кўп юзлашамиз» — мутахассислар Ўзбекистонда ҳаво ифлосланишининг сабаб ва оқибатлари ҳақида\nСирдарё вилоятида 4 ноябрь, пайшанба куни бошланган чанг бўрони шу куннинг ўзида кечга бориб Тошкентга етиб келди. Чанг туфайли атрофни кўриш даражаси чекланди, машиналар ҳаракати секинлашди. Аввалига чанг миқдори рухсат этилган меъёрдан 5 баробарга, кейинроқ маҳаллий вақт билан соат 21:00 ва 23:00 орасида 30 баробаргача кўтарилгани қайд этилди. Сўнгги 150 йил ичида Ўзбекистонда бундай чанг-ғубор ҳодисаси кузатилмагани айтилди. Мазкур табиат ҳодисаси Ўзбекистон ҳам иқлим ўзгариши таъсиридан холи ҳудуд эмаслигини исботлади. «Дарё» мухбири мамлакатда ҳаво ифлосланишининг сабаблари, оқибатлари ва олдини олиш чоралари юзасидан мутахассислар фикрига қизиқди.\nЙилига 2 миллион тонна зарарли моддалар\nТаҳлилларга кўра, Ўзбекистондаги саноат корхоналарида олти мингдан ортиқ чанг-газ тозалаш ускуналари мавжуд. Шундан 60 фоиздан ортиғи 10 йилдан зиёд муддатда фойдаланишда бўлиб, ҳозирги кунда улар ҳар томонлама эскирган. Ускуналарнинг эскириш кўрсаткичи, айниқса, Самарқанд, Сурхондарё, Бухоро ва Хоразм вилоятларида жуда юқори бўлиб турибди.\nЭкология ва атроф-муҳитни муҳофаза қилиш давлат қўмитаси бошқарма бошлиғи ўринбосари Одилбек Камилбековнинг қайд этишича, республикада ҳозирда атмосфера ҳавосини ифлослантирувчи йирик корхоналар сони 1 минг 339 тани ташкил этади.\n«Юртимиздаги мавжуд корхона ва ташкилотларда йилига салкам 6,5 миллион тонна ташланмалар ҳосил бўлади. Унинг 5,6 миллион тоннаси чанг-тозалаш ускуналарига йўналтирилади. Шундан 5,5 миллион тоннаси ушлаб қолинади ва зарарсизлантирилади. Улардан 4,6 миллион тоннаси утилизация қилинади.\nЭкология ва атроф-муҳитни муҳофаза қилиш давлат қўмитаси бошқарма бошлиғи ўринбосари Одилбек Камилбеков\n2020 йил ҳисоботига кўра, атмосферага ташланмалар Тошкент (642,4 минг тонна), Қашқадарё (212,6 минг тонна), Фарғона (161,0 минг тонна) вилоятлари ҳамда Тошкент шаҳрида (324,2 минг тонна) юқорилигича қолмоқда.\nБундан ташқари, ҳар йили 2 миллион тоннадан зиёд ифлослантирувчи моддалар: қаттиқ ҳамда газсимон ва суюқ моддалар атмосферага тарқалади. Жами зарарли моддаларнинг 55–60 фоизи ёки 1,3 миллион тоннаси автотранспорт воситалари ҳиссасига тўғри келади.\nШуни алоҳида қайд этиш керакки, транспорт воситалари двигателларининг чиқинди газларида сув буғларидан ташқари 200 дан ортиқ кимёвий бирикма ва элементлар топилган.\nҚисқа қилиб айтганда, ифлослантирувчи моддаларнинг юқорилиги сабаби — ишлаб чиқаришнинг ўсиши ҳамда саноат корхоналаридаги чанг-газ тозалаш ускуналарининг маънан эскирганлигидадир», — дейди Одилбек Камилбеков.\n«Атмосферадаги 12 та модда назорат қилинади»\nГидрометеорология хизмати маркази метеорологи Эркин Абдулаҳатовнинг таъкидлашича, Ўзбекистонда атмосфера ҳавоси ифлосланиши мониторинги Вазирлар Маҳкамасининг 2019 йил 5 сентябрда қабул қилинган «Ўзбекистон Республикасида атроф табиий муҳитнинг давлат мониторинги тизимини такомиллаштириш тўғрисида»ги қарорига мувофиқ, 25 та шаҳардаги 65 та стационар кузатув пунктларида амалга оширилади.\nАтмосфера ифлосланишини автоматик кузатиш станцияси\nФото: «Ўзгидромет» ахборот хизмати\n«Аҳоли зич ва саноат корхоналари кўп ҳудудларда кузатув пунктлари ташкил қилинади. Тошкент шаҳрида атмосфера ҳавоси кузатувлари шаҳарнинг 8 та туманида жойлашган 13 та кузатув пунктида олиб борилади. Шаҳар хусусиятларини эътиборга олиб, ҳаво ифлосланиши тўғрисида маълумотга эга бўлиш мақсадида бу пунктлар турли функционал зоналарда, яъни турар жой, саноат, автомобиль йўллари олдида жойлашган.\nРеспубликадаги барча мавжуд стационар кузатув пунктларида якшанбадан ташқари ҳар куни соат 7:00, 13:00, 19:00 да ҳаво намуналари олинади.\nКузатув пунктларида халқаро талаблар бўйича атмосфера ҳавосидаги 12 та ифлослантирувчи модда назорат қилинади. Юртимизда атмосфера ҳавоси сифатини мониторинг қилиш давомида, асосан, тўртта ифлослантирувчи модда: чанг (қаттиқ муаллақ заррачалар), олтингугурт диоксиди, углерод оксиди ва азот оксиди ўрганилади. Атмосферанинг ифлосланиш даражаси марказнинг 17 та лабораториясида таҳлил қилинади», — дея таъкидлади Эркин Абдулаҳатов.\n«Ернинг мустаҳкамлиги пасайиб бормоқда»\nМетеоролог Абдулаҳатовнинг қайд этишича, шаҳарлашиш жараёнларининг тезлашиши ҳам ҳаво ифлосланишига сезиларли таъсир кўрсатмоқда.\n«Охирги йилларда Марказий Осиё давлатларида аввал ҳеч кузатилмаган ҳолат: чанг-қум бўрон билан боғлиқ хавф рўй бермоқда. Масалан, Чорвоқдаги баланд тоғли Чимён метеорологик станциясида 2021 йил биринчи марта чанг-бўрон ҳолати кузатилди. Олдин мазкур тоғда деярли бундай манзара бўлмаган.\nДунёда глобал иқлим ўзгариши таъсирида яйлов майдонларининг қисқариб, ўсимлик дунёси камайиши оқибатида ернинг мустаҳкамлиги пасайиб кетмоқда. Чўллашиш, тупроқ дегредацияси, узоқ муддатли ёғингарчиликсиз сабаб қуруқ кунлари бироз кучли эсган шамолга ҳам чанг кўтарилиши кузатиляпти. Илгари илдиз, ўсимлик қоплама борлиги учун ер сирти бироз мустаҳкам бўлган. Кейинги пайтларда эса иқлим исиши, чўллашиш юзага келиши натижасида чанг билан боғлиқ қатор муаммолар туғилмоқда.\nЧанг ҳам табиий, ҳам антропоген омил туфайли юзага келади. Углерод оксиди, азот кабилар инсон таъсирида, яъни саноат корхоналари, автомашиналардан чиқаётган зарарли моддалар ҳисобига тўғри келади. Шаҳарлашиш жараёнларининг тезлашиши ҳам ҳаво ифлосланишини сезиларли даражада кучайтиради» — деди у.\n«Табиатга душмандек муомала қиляпмиз»\nГарвард университети докторанти ва илмий тадқиқотчиси, экофаол Ботир Қобиловга кўра чанг-тўзон кўтарилишига дарахтлар кесилиши асосий сабаб эмас.\n«Чанг-тўзоннинг кўтарилишига дарахтларнинг кесилишини асосий сабаб сифатида кўрсата олмайман. Лекин нафақат дарахтларни қақшатқич равишда кесиш, балки умуман табиат, атроф-муҳитга нописанд муомала қилишимиз натижасида мана шундай табиат ҳодисалари кузатилаверади.\nГарвард университети докторанти Ботир Қобилов (ўнгда)\nФото: Spot / Евгений Сорочин\nШу кунларда Ўзбекистонда рўй бераётган ҳолатда шаҳар экотизими чанг ва тупроқларни ўз ичига «ютиб» юбориши, шаҳар аҳолиси учун табиий фильтр ролини бажариши керак эди. Табиий фильтр ва чангларни юмшатувчи омиллар ичига дарахтлар, яшил боғлар ва, албатта, сув ҳавзалари киради.\nЛекин биз охирги пайтларда табиатга ҳам, дарахтларга ҳам, кўлларимизга ҳам худди душман каби муомала қиляпмиз. Мамлакат бўйлаб, хусусан, шаҳарларимизда дарахтларни кескин равишда кесиб юборяпмиз, боғларни йўқ қилиб, мавжуд кўлларни қуритяпмиз ва улар ўрнида қурилиш ишларини амалга оширяпмиз.\nКўпчилик дарахт экишни биринчи ўринда қилиниши керак бўлган иш деб айтади. Бу фикрга бироз қўшилмайман. Чунки дарахт экиш билан иш битмайди. Чап қўл дарахтни кесаётган ёки уни кестиришга имзо чекаётган бир пайтда, ўнг қўл билан дарахт экиш орқали кўзланган натижага эришиб бўлмайди, назаримда.\nБундан ташқари, Ўзбекистонда дарахт экиш яхши йўлга қўйилмаган. Шу пайтгача ҳар йили миллионлаб дарахтлар экиляпти, аммо вақт ўтиб, кўпи қуриб кетмоқда. Ахир уларни парвариш қилиш, суғориш ҳам керак-ку. Шунинг учун дарахт экиш баҳонасида бюджет пулларини исроф қилинишидан хавотирдаман. Мавжуд дарахтларни кесишни бас қилсак, уларга эътибор қаратсак, шунинг ўзи жуда катта ютуқ бўларди».\n«Ҳар бир дарахтнинг ғамхўри бўлиши керак»\nҚобилов ечим сифатида ўз таклифларини билдирар экан, фуқаролар амалдорлардан ижобий ҳаракат кутиши нотўғри эканлигини айтди.\n«Ўзбекистонда ҳаво сифатини яхшилаш учун авваламбор қонун устуворлиги зарур. Атроф-муҳит давлат муҳофазасида бўлиши лозим. Дарахтни кесиш, аҳолига тегишли бўлган шаҳар боғларига, кўлларга эгалик қилиб, бетон қуйишга ҳеч кимнинг қонуний ҳам, маънавий ҳам ҳаққи бўлмаслиги керак. Дарахтлар, кўллар, боғлар давлат бюджетига тўғридан-тўғри пул олиб келмас экан, деган фикрда уларни яксон қилмаслигимиз лозим.\nАмалдорлардан амалий нажот кутиб, ‘Қачон бизга ҳавони яхшилаб беришар, қачон дарахтларни чопишни тўхтатишар ёки қачон табиатни қўриқлашар экан’, деган умид билан яшаш нотўғри. Агар ҳар бир фуқаро дарахтлар, боғлар ва яшил майдонларнинг аҳамиятини тушунишни бошламаса ва улар учун жавобгарликни ҳис қилмаса, бу муаммони ҳал қилиш мушкул бўлади.\nЭнг аввало, шаҳардаги ҳар бир дарахт ўз паспортига ва харитадаги жойига эга бўлиши зарур. Аҳоли ўз уйлари (бизнеси, мактаби ва ҳ.к.) яқинида ўсаётган дарахтларни ‘асраб олиши’ ва уларни суғориш, тўғри парвариш қилиш мажбуриятини олишлари мумкин. Бошқача қилиб айтганда, ҳар бир дарахтнинг унга ғамхўрлик қиладиган, айниқса, занжирли бензоаррали одамлардан ҳимоя қиладиган кишиси бўлиши керак.\nТошкент ва унинг аҳолиси Амир Темур майдонида юз йиллик дарахтларнинг қандай кесилганини унутмаган ва унутмайди. Бир ёки бир нечта одамнинг буйруғи ва истак-хоҳиши билан бир неча авлодлар учун тоза ҳаво ва соғлиқни таъминлаган экотизим бузилганда биз жим турмаслигимиз, бундай сценарийлардан қочишимиз керак», — деди тадқиқотчи.\n«Замонавий дунёдагиси анча хавфли»\nБиология фанлари доктори (PhD) Бахтиёр Абдуғафур ҳозирги қум бўронларининг аввалгиларидан анча хавфли эканлигини таъкидлади.\n«Қум бўронлари илгари ҳам вақти-вақти билан бўлиб турган. Унутилган. Лекин замонавий дунёдагиси анча хавфли. Нега? Сабаби бу чанг-тўзонлар орасида тузлар ҳам учади, миқдори ҳам анча юқори. Қум-чанг зарарли бўлмаслиги мумкин, лекин туз учса ёмон.\nАввало, ўсимлик ва дарахтларнинг баргини қоплайди, зарарлайди, қуритади. Қишлоқ хўжалиги муҳим соҳа ҳисобланган Ўзбекистон учун бу жуда жиддий ҳолат. Бу сафаргисида омадимиз сал келди. Баҳор ёки ёзда эмас, кеч кузда, ўсимликлар уйқуга ҳозирлик кўраётган бир вақтда.\nБиолог олим Бахтиёр Абдуғафур\nМазкур муаммо олимлар томонидан анча йиллар аввал башорат қилинган, кўплаб илмий ишлар олиб борилган, ишланмалар таклиф этилганди. Биринчиси, туз учадиган ҳудудларда ўша минтақа ўсимликларини экиш, иккинчиси, тузни учмайдиган ҳолатга ўтказиш.\nТахминан, ўн-ўн беш йиллар аввал чўл ўсимлигини қумда ўстириш, ўша ўсимликни бактериялар билан озиқлантириш биотехнологияси ишлаб чиқилган, лекин ишланмалар лабораторияда қолиб кетаверди.\nТузлар ёки оғир металларни бактерия полимерлари ёрдамида «қотириш» (ютиш) ишлари ҳам олиб борилган. Бу жараёнда қўлланадиган биологик воситаларнинг фундаментал натижалари илмий нашрларда ҳам эълон қилинган.\nБу тузли чанг-тўзонлар ҳали кўп ўзини эслатади. Қайси фаслда қўзғалишига қараб хавф кўлами турлича бўлади. Агар баҳор ёки ёзнинг бошида бўлса, унда иқтисодий зарари жуда катта бўлади. Бутун бошли далалардаги ўсимликлар, дарахтлар хавф остида қолади. Жиддий масала шуки, биз потенциал туз захираси марказида жойлашганмиз», — деди олим.\n«Келажакда кўп юзлашамиз»\nБиолог муаммонинг ечими борлигини билдирди.\n«Юқорида айтганимдек, муаммо бир кунда юзага келгани йўқ. Ечими бор, яна янгилари таклиф этилиши мумкин бўлган ҳолда эскиларини назардан четда қолдирдик.\nЕчим илмий асосланган. Биринчидан, бир йиллик, арзон тушадиган ўсимлик қопламини ҳосил қилиш. Ўсимликлар номенклатураси, чўлда озиқлантириш биотехнологияси мавжуд. Иккинчидан, ўша тузларни арзонга тушадиган биоматериаллар (олиш усули маълум) билан қотириш. Эсдан чиқармайлик, бу каби экологик таҳдидлар бор ва биз келажакда кўп юзлашамиз», — деди Бахтиёр Абдуғафур.\nҚайси ҳудудларда чанг миқдори кўп ошади?\n«Ўзгидромет» таҳлилларига кўра, Ўзбекистонда 2018–2020 йиллар давомида транспорт воситаларидан ажралиб чиқадиган заҳарли моддалар миқдори 14 фоизга, турғун манбалардан чиқадиган заҳарли моддалар миқдори эса 62 фоизга ўсган. Оғир металлар ишлаб чиқариш ва қурилишда ишлатиладиган газлар ҳам шаҳарнинг ифлосланиш даражасини оширган.\nГидрометерология марказининг мониторинг хизмати раҳбари Марина Плоценнинг айтишича, Тошкент шаҳрида ҳавонинг ифлосланиш даражаси ошишига автотранспорт кўпайиши, қурилиш, дарахтлар кесилиши ва йўл чети ишларига ёмон муносабатда бўлиш каби омиллар сабаб бўлмоқда.\n«Атмосферага энг кўп зарарли ташланма чиқарувчи ҳудудлар Навоий (диоксид азоти бўйича) ҳамда Олмалиқ (олтингугурт диоксиди бўйича) шаҳарлари ҳисобланади. Нукус, Урганч, Бухоро, Гулистон ва Тошкент шаҳарларида эса метеорологик шароитлар ҳамда географик жойлашиш ҳисобига чанг миқдорининг ошиши кўп кузатилади.\nҲаво ифлосланишининг олдини олиш ва чангларни аҳоли саломатлигига зарарли таъсирини камайтириш учун шаҳарлардаги майсазорларни ўз вақтида суғориш ҳамда йўлларга тез-тез сув сепиб бориш лозим. Зарарли моддалардан ўзини ўзи тозалаш қобилиятига эга дарахт ва бута турларидан фойдаланиб, парклар ҳамда мавзеларни яратишга эътибор қаратиш зарур.\nШунингдек, автотранспорт воситаларидан чиқадиган чиқиндиларни камайтириш мақсадида экологик тоза транспорт турларини кенг жорий этиш ва тегишли инфратузилмани яратиш керак. Энергияни тежайдиган қурилмалардан фойдаланиш, турар жой биноларининг энергия самарадорлигини ошириш юзасидан аҳолининг хабардорлигини ошириш ҳам ижобий натижа беради», — деди Марина Плоцен.\n«Экотизим учун даҳшатли хавф-хатарлар туғдириши мумкин»\n«Ҳаво ифлосланиши дунёда ўлимнинг асосий сабабларидан бири ҳисобланади. Ўзбекистон ҳавонинг ифлосланиш даражаси юқори бўлган 106 та мамлакат ичида 2020 йилда 18-ўринда қайд этилган. Мамлакатда ҳавонинг ифлосланиш даражаси ЖССТ тавсия этган меъёрдан уч баравар юқори эканлиги аниқланган. Биринчи учликни Бангладеш, Покистон, Ҳиндистон эгаллаб келмоқда.\nЭкожурналист Наргис Қосимова\nФото: Шахсий архивидан\nМазкур кўрсаткичдан билиш мумкинки, бугун юртимизда тоза ҳаво масаласи жуда долзарб ва бу борада зарур чора-тадбирларни амалга ошириш керак. Агар бу жиддий муаммога қарши курашишга бироз кечиксак, кун сайин ифлосланаётган ҳаво экотизим учун даҳшатли хавф-хатарлар туғдириши мумкин. Тошкентда кузатилган ҳодиса ҳам иқлим ўзгаришининг бир кўриниши.\nБугунги кунда дунёнинг кўплаб мамлакатлари анъанавий автомашиналардан воз кечиб, электромобилларга ўтяпти. Масалан, Хитой ҳам ҳавонинг ўта ифлосланишидан азият чекиб, касалликлар кўпайишини кўрганидан кейин катта пул сарфланса ҳам тезкорлик билан электромобилларни кўпайтирмоқда.\nЎзбекистонда эса бунинг акси, яъни бензин ёқилғиси билан ҳаракатланадиган янги-янги русумдаги машиналар ишлаб чиқарилмоқда. Биз ҳам электромобилларга ўтишимиз ва уларнинг сонини оширишимиз зарур.\nБундан ташқари, йирик корхона ва заводларга замонавий фильтрлар ўрнатиш керак. Аммо юқори самарали чанг-газ тозалаш ускуналари катта маблағ талаб қилгани боис бу иш амалга оширилмайди. Лекин аҳолининг катта-катта корхоналардан чиқаётган заҳарли моддалар билан яшаётгани бировнинг ичини ачиштирмайди, амалдорларни ўйлантирмайди. Дарахтларнинг ёппасига ҳатто мораторий даврида ҳам аямай кесилиши жуда аянчли манзара. Амалдорларнинг мақсади нима эканини ҳеч тушунмайман! Ҳудудларда яшил зоналар ташкил этиш орқали ҳам табиатга тоза ҳаво улашиш мумкин», — дейди экожурналист Наргис Қосимова.\n294 та чанг-газ тозалаш ускунаси модернизация қилинади\nЭкология ва атроф-муҳитни муҳофаза қилиш давлат қўмитаси вакили Одилбек Камилбеков ҳавони ифлослантириш ҳолатларига қарши кўрилаётган чоралар ҳақида гапираркан, у шундай деди:\n«Яқинда 2021–2023 йилларда Ўзбекистон Республикасидаги йирик саноат корхоналарида чанг-газларни тутиб қолиш самарадорлигини янада оширишга қаратилган чора-тадбирлар дастури ишлаб чиқилди. Дастур бўйича 53 та корхонада 294 та чанг-газ тозалаш ускунаси модернизация қилинади. Корхоналар ҳудуди ва унга туташ жойларда чанг-газларни ўзида тутиб қолувчи йирик баргли дарахтлар экилиши режалаштирилган.\nШунингдек, ёқилғи сифатини ошириш бўйича Фарғона ва Бухоро нефтни қайта ишлаш заводлари томонидан ишлар бошланган.\nБундан ташқари, Транспорт вазирлиги томонидан қарор лойиҳаси ҳам ишлаб чиқилди. Унда жамоат транспорти жозибадорлигини ошириш орқали шахсий автомашинада кам ҳаракатланиш ёки воз кечиш чораси киритилган. 2025 йилгача электробусларни ташкил қилиш ва кўпайтириш кўзда тутилган. Мазкур чоралар ҳам атмосферага зарарли газлар чиқарилишини камайтиришга хизмат қилади», — деди у.\nҲар йили 7 миллион одам вафот этади\nЖаҳон соғлиқни сақлаш ташкилотига кўра, Ўзбекистон ҳаво ифлосланиши билан боғлиқ ўлим ҳолати бўйича дунёда учинчи ўринда туради.\nЖССТ таҳлиллари шуни кўрсатмоқдаки, ҳар йили ҳаво ифлосланиши бутун дунё бўйлаб етти миллиондан ортиқ кишининг барвақт ўлимига олиб келади. ЖССТ бош директори Тедрос Гебрейесуснинг сўзларига кўра, ифлосланиш бутун дунёда одамлар саломатлигига хавф солади, аммо даромад даражаси паст ва ўртача бўлган мамлакатлар аҳолиси энг кўп азоб чекади.\nБолаларда ҳаво ифлосланиши оқибатида ўпкалар ривожланиши ва ишлашида бузилишлар, нафас йўллари инфекциялари, астма кучайиши келиб чиқиши мумкин, дейилади ташкилот сайтида. Катталарда ҳаво ифлосланишидан келиб чиқадиган ўлимларнинг энг кўп тарқалган сабаблари орасида юрак ишемик касаллиги ва инсульт бор.\nЭнг майда қаттиқ заррачалар ўпкага ва қонга чуқур кириб бориб, респиратор ва юрак-қон томир касалликларини келтириб чиқариши мумкин. ЖССТ маълумотларига кўра, 2019 йилда Ер аҳолисининг 90 фоиздан ортиғи ушбу зарралар концентрацияси тавсия этилган даражадан ошадиган ҳудудларда истиқомат қилган.\nТадқиқотларга кўра, ҳавоси энг ифлос қитъалар деб Африка ва Осиё ҳудудлари топилган. Мазкур икки қитъада ҳавонинг ифлосланиш даражаси Жаҳон соғлиқни сақлаш ташкилоти меъёридан беш баравар кўп.\nҲавонинг ифлосланиш даражаси оғир бўлган мамлакатлар сирасига Шимолий Африка, Ҳиндистон, Бангладеш, Хитой ва Марказий Осиё давлатлари кирган.\nЕвропа, АҚШ, Канада, Мексика, Бразилия, Австралия ва Африка жанубидаги давлатларда охирги 10 йилликда бу борадаги вазият анча яхшиланган. Ушбу мамлакатлар атмосфера чанг ва токсинларга қарши зарур чора-тадбирларни амалга ошириши яхши самара берган.\nВидео: Бухоро ва Намангандаги чанг бўронлари\nВидео: Қарши—Самарқанд йўлидаги қум бўрони\nШавкат Мирзиёев Ўзбекистонда кузатилаётган чанг бўронлари ҳақида фикр билдирди\n07:30 Кеча // 64615\n14:27 Кеча // 44886


ЎзА - Ёшларнинг бизнес ташаббусларини қўллаб-қувватлаш бўйича уч ойлик дастур бошланди\nЁшларнинг бизнес ташаббусларини қўллаб-қувватлаш бўйича уч ойлик дастур бошланди\n22.08.2017 15:49 Чоп этиш версияси\nТошкентдаги халқаро Вестминстер университетида ёшларнинг бизнес ташаббусларини қўллаб-қувватлаш бўйича уч ойлик дастур бошланди. Мазкур дастурда талабалар қатор йўналишларни ўз ичига олган АКТ лойиҳалари билан иштирок этмоқда.\nЛойиҳа Ўзбекистон Савдо-саноат палатаси томонидан мамлакатимиз Фан ва технологиялар агентлиги, БМТ Тараққиёт дастурининг “Ўзбекистон бизнес форуми (3-босқич)” қўшма лойиҳаси ва «Sasol» компанияси ваколатхонаси билан ҳамкорликда амалга оширилмоқда.\nЎзбекистон савдо-саноат палатаси раиси ўринбосари Б.Асадов, Тошкентдаги халқаро Вестминстер университети ректори К.Каримов ва бошқалар мамлакатимизда кичик бизнес ва хусусий тадбиркорликни ривожлантиришга катта эътибор қаратилаётганини таъкидлади. Хусусан, ёшларнинг бу борадаги интилиш ва ташаббусларини қўллаб-қувватлаш, уларнинг бизнес лойиҳаларини молиялаштириш давлат сиёсатининг энг муҳим йўналишларидан бири сифатида белгилаб қўйилган.\nМазкур дастурда мамлакатимиздаги олий ўқув юртларида таҳсил олаётган тўқсонга яқин йигит-қиз қирқдан ортиқ лойиҳа билан қатнашмоқда. Жамоалар дастурий иловалар бўйича лойиҳалардан ташқари, муҳандислик-техник ечимлар борасидаги ишланмаларни ҳам тақдим этган.\nСеминарда ёшлар турли йўналишларни қамраб олган дастурлар, маҳорат дарслари, учрашувлар ва бошқа тадбирларда қатнашади, ўз бизнес-лойиҳаларини ҳимоя қилади.


Янгиликлар - 68 | Андижон вилояти ҳокимлиги расмий портали\nВилоятимизда Янги йил байрамини ҳар доимдагидан ўзгача тарзда кутиб олиш учун қизғин ҳозирлик кўрилмоқда. Шаҳарнинг қай гўшасида бўлманг, безатилган арчалар, чор атрофдаги ранг баранг чироқлар беихтиёр қалбингизга илиқлик ва байрамона кайфият улашади.\n...Ўзибўларчиликка чек қўйилади...\nВилоят ҳокими, Олий Мажлис Сенати аъзоси Ш. Абдураҳмонов Олтинкўл туманидаги Оразий қишлоғининг Узункўча маҳалласидаги 39-умумтаълим мактабида аҳоли вакиллари билан учрашди.\nАҳоли билан очиқ мулоқотлар\nВилоят ҳокими, Олий Мажлис Сенатининг аъзоси Шуҳратбек Абдураҳмонов Андижон ва Асака тумани аҳолиси билан учрашди.\nИхтирочиларнинг янги қурилмаси\nФойдаланилмай ётган адир ерларда боғ яратишни истайсизми? Дарҳол сув муаммоси хақида ўйлашингиз аниқ. Бу борада сира иккиланманг. Андижон қишлоқ хўжалик институти олимлари бунинг ечимини топди.\nАрхивчилар кўргазмасида – Избоскан солномаси\nИзбоскан тумани нафақат Андижон вилоятида, балки мамлакатимизда ҳам аҳоли энг зич жойлашган ҳудудлардан бири. Вилоят умумий ер майдонининг 6,6, аҳолининг 7,5 фоизи мазкур туман ҳиссасига тўғри келади. Мустақиллик туфайли туманда кенг кўламдаги ишлар рўёбга чиқарилди. Ҳозирда фаолият юритаётган 5 та қўшма ва 1012 та кичик корхона, 534 та фермер хўжалиги туб иқтисодий ислоҳотлар самарасидир. Айни кезда туманда 7 миллат вакиллари бир оила аъзоларидек, тотувлик ва ҳамжиҳатликда яшаб, самарали меҳнатлари билан мамлакатимиз равнақига муносиб улуш қўшишга интилишяпти.\nБуюртмачилар талаби қондирилмоқда\nТадбиркор ва ҳунармандлар маскани Булоқбоши туманида кичик бизнес субъектларининг сони ортиб бормоқда. Буюк Турон маҳалласидаги тадбиркор Давронбек Эргашев бошчилигида самарали фаолият юритаётган мебелсозлар бунга мисолдир.\n10 декабрь — Ўзбекистон Республикаси Давлат мадҳияси қабул қилинган кун\nЭрк ва саодат қўшиғи\n1992 йилнинг 10 декабрь санасида "Ўзбекистон Республикасининг Давлат мадҳияси тўғрисида"ги Қонун қабул қилинди. Мутал Бурҳонов мусиқаси, Абдулла Орипов сўзи билан янграйдиган эрк қўшиғи ҳар тонг жаранглаб, дилларимизни ғурур ва ифтихорга тўлдиради.\n2017 йил - «Халқ билан мулоқот ва инсон манфаатлари йили»\nАндижонда арзон ва хамёнбоп уйлар\nянгиланган намунавий лойиҳалар бўйича қурилади\nЎзбекистон Республикаси Президентининг 2016 йил 21 октябрдаги "2017-2021 йилларда қишлоқ жойларда янгиланган намунавий лойиҳалар бўйича арзон уй-жойлар қуриш дастури тўғрисида"ги қарори Биринчи Президентимизнинг 2009 йилда бошланган ҳамда мамлакатимиз аҳолисининг уй-жой шароитларини тубдан яхшилашга қаратилган ташаббусларининг узвий давоми бўлди


Бугуннинг энг долзарб муаммосига бизнинг муносабатимиз қандай бўлиши керак? – nurullohuz.com\nАмриқо ва Ғарб Украинада кечган "инқилоб" масаласида ўта иккиюзламачилик қилди. Инқилобни бошқалар (халқ) бошлади, бошқалар (миллатчи гуруҳлар) уни давом эттириб, ҳокимиятни учинчи бошқалар — ахлоқан ифлос, жинсий бузуқликларининг ҳимоячиси бўлгани учун ҳам ғарбга сиғинувчилар, кейинги замонда чиққан ўта хавфли янги секта аъзолари (украин халқига алоқаси бўлмаган ё алоқаси ниҳоятда оз бўлганлар)… эгаллади.\nҒарб ҳеч қачон Украинага дўст бўлмаган, бўлмайди ҳам. Украина унинг гиж-гижлашига алданди ва ютмади, аксинча, жуда катта ютқазди! Украин халқи ютқазди — ҳудудий ва миллий бирлигини йўқотди!\nЮтган ўрис бўлди, Ўрусия бўлди. Фурсатдан жуда унумли фойдаланди ва Қирим билан Севастополни қўлга олди. Албатта, мутлақо қонунга хилоф равишда! Қардошимиз Мустафо Жамил жуда тўғри айтди: "Референдум қилишга фақат маҳаллий халқ ҳақли, келгиндилар эмас!"\nҚиримда бу тупроқларнинг асл эгаларини турли йўллар билан (қириб, кўчириб) сонини камайтириб, уйларига оммавий ўрисларни кўчириб уларнинг сонини кўпайтирган билан бу ерлар ўрисники бўлиб қолмайди!!! Ва бугун энди Қиримдаги шу "кўпсонли халқ" майдонга чиқиб, "Асл ватанимиз Ўрусия!" деб жазаваланиши жирканч бир ҳолатдир. Уялмайди ҳам!\nЎрта ичида бу воқеаларнинг энг катта жабри яна қардошимиз, жафокаш қирим татарлар бошига тушди. Ўрис шовинистлари уларни ҳозирдан сиқиштира бошлади, эртага бундан баттарини қилишии муқаррар.\nҚиримни Оллоҳ асрасин! Бунинг учун Қирим ҳам, улар ҳақига бутун Ислом олами ҳам Оллоҳга сиғинсин! Қўлни баланд қиладиган ҳам, паст қиладиган ҳам Оллоҳдир! Буни унутма, эй Қирим, эй Боғчасарой, эй Зинжирли, эй Исмоил Ғаспиралининг юрти! Биз сен биланмиз!\n(Айтгандай, бу масалада Ўзбекистон тўғри йўл тутди — Қиримга Ўрусиянинг эгалигини тан олмади!)


17 май 2021, Тошкент вақти: 17:59\nЎзбекистон Қирғизистон билан чегараларини аниқлашда 1924-1927 йиллардаги харитага таянмоқда. Қирғизистон эса бу масалада 1956-1958 йилги хариталарни асос қилиб олаётир. Бишкек Душанбе билан чегарани аниқлашда ҳам худди мана шундай асосда ишламоқда.\nСоҳа мутахасисларининг айтишича, бу каби турлича ёндашув оқибатида чегаралардаги баҳсли ҳудудларни аниқлаш масаласи ўн йилларга чўзилиб кетмоқда.\nСўхдаги ҳукумат идораларига яқин бўлган Озодлик манбасининг айтишича, томонлар бир-бирига зид бўлган ҳужжатларга асослангани сабабли ҳам мана шундай вазият юзага келган.\n-Масалан ҳозир (Ўзбекистон Қирғизистондан) Сўхга коридор беришни сўраяпти. Бу ерда Бурганди массиви бор. Шу массив 1924 йилдаги картада Ўзбекистонники, яна бир картада Қирғизистонники. Хуллас бу борада учта карта бор, уч картада уч хил кўрсатилган. Бир картани Москва тасдиқлаган, яна бирини тасдиқламаган. Хуллас, мана шу карта ҳозир бизнинг козирной картамиз бўлиб турибди. Сўхдаги, чегарадаги муаммоларни ҳал этиш учун Бургандини Ўзбекистон талаб қилаяпти. Лекин Бурганди узоқ йиллардан бери Қирғизистонники бўлиб келган. Бу ерни икки минг йилда ҳам бермайди, Ўзбекистонга. Мана шундай келишмовчиликлар туфайли чегара музокаралари бузилиб, охирига етмаяпти, -деди сўхлик Абдумажид Комилов.\nҚирғизистон ҳукумати қўшни давлатлар билан бу каби чегара муаммоларини ҳал этиш учун Москва архивларидан олиб келинган ҳужжатлар ёрдам беради, деб умид қилмоқда. Айни пайтда Москванинг 4 архивидан чегарага оид ҳужжатлар нусхалари олиб келинган.\nБироқ чегараларни аниқлаш бўйича қирғизистонлик мутахасис Саламат Аламанов бу каби ҳужжатлар чегараларни аниқлашда деярли ҳеч қандай ёрдам бера олмайди, деб ҳисоблайди:\n-Бундан аввал ҳам томонлар бу каби ҳужжатларни қидириб топиб, ўша ҳужжатлар асосида музокаралар олиб борилган. Бу ҳужжатларнинг ҳаммаси ҳам чегарани аниқлашга асос бўла олмайди. Совет замонида чегарани чизаётганларида қайси даражадаги шахслар ҳужжатларни имзолаган, бу ҳужжатларнинг юридик кучи қанақа деган саволлар туғилади. Совет давридаёқ мутахасислар чегарадош ҳудудлардаги баҳсли ерларни бўлиб беришнинг муросали йўлини топишган эди. Бугунги кунда мана шу чегараларни қонунийлаштириб қўйилса масала ҳал бўлар эди,- деди Саламат Аламанов.\nҚирғизистоннинг Жалолобод шаҳрида 2014 йилнинг 16 июлида якунланган сўнгги музокараларда Ўзбекистон билан чегаранинг аниқланган ҳудудлари юзасидан шартнома имзоланиши режалаштирилган эди. Бироқ томонлар аниқланган ҳудудлар узунлиги бўйича ягона фикрга кела олмагани хабар қилинган.\nҚирғиз томони чегаранинг аниқлаб бўлинган ҳудуди 1003 километрни ташкил этишини билдирган, Ўзбекистон томони эса 701 километр аниқлаб бўлинган деган хулосага келган. Ўзбекистон - Қирғизистон чегарасида икки давлат ўртасида баҳсли бўлиб турган 50 дан ортиқ ҳудуд борлиги айтилади.


Ўзбекистон собиқ мудофаа вазирини АҚШ маъмурияти билан “шахсий алоқада” бўлганликда айбламоқдалар - Фарғона.Ру ахборот агентлиги\n00:22 msk, 14 Декабрь 2018\nЎзбекистон собиқ мудофаа вазирини АҚШ маъмурияти билан “шахсий алоқада” бўлганликда айбламоқдалар\n24.05.2006 17:28 msk\n22 май. Душанба куни хабар берганимиздек, Ўзбекистон Олий суди ҳарбий коллегиясида собиқ Мудофаа вазири, Ўзбекистон Президентининг собиқ давлат маслаҳатчиси Қодир Ғуломов устидан маҳкама жараёни бошланган. Ҳозирча Қодир Ғуломовга саккиз айблов қўйилгани маълум. Уларнинг айримлари аксилтеррор кучларнинг Хонободдаги базаси билан боғлиқ. Бошқалари эса 2003-2005 йилларда Мудофаа вазирлиги ходимлари устидан ўтган суд жараёнларига таалуқли.\nЭслатиб ўтамиз, Ўзбекистон Мудофаа вазири Қодир Ғуломов 2005 йил ноябрида вазифасидан озод этилганди. Бир вақтнинг ўзида Ислом Каримов фармони билан Ўзбекистон Республикаси президенти маслаҳатчиси лавозимига тайинланганди.\n“Фарғона.Ру”да мавжуд маълумотларга кўра, Қодир Ғуломовнинг маслаҳатчи лавозимидан бўшатилишига АҚШ мудофаа вазири Рамсфельд томонидан жўнатилган мактуб сабаб бўлган.\nМактуб дипломатик эътибор намунаси бўлиб, дипломатик этикет доирасидан ташқарига чиқилган эмасди. Америка вазири Қодир Ғуломовга ҳарбий-техник соҳадаги ҳамкорлиги учун миннатдорчилик билдирган ва ўзбек вазирининг терроризмга қарши курашдаги шахсий ҳиссасини юқори баҳолаган эди.\nБундан ташқари Доналд Рамсфельд Ж. Буш маъмурияти ва Ўзбекистон раҳбарияти ўртасида “вақтинчалик қийинчиликлар” пайдо бўлганига қарамай, “ўзаро манфаатли шахсий муносабатларни давом эттиришга” умид билдирган.\nТақдир тақозоси билан мактуб Қодир Ғуломовга етиб келмади. Уни Қодир Ғуломов ўрнига тайинланган Руслан Мирзаевга топширдилар. Махсус хизматларда узоқ йиллар ишлаб, Миллий Хавфсизлик кенгаши котиби бўлиб ишлаган бу одам мактуб тўғрисида президентга хабар берган. Телефон орқали суҳбатдан қирқ минут ўтгач, фельдъегерлик хизмати зобити мактубни давлат раҳбари қабулхонасига етказиб берган.\nБу мактуб нега бундай оқибатларга олиб келганини тушуниш учун И. Каримовнинг ўз қўлостидагиларга кўрсатилган бундай “марҳамат”ни қандай қабул қилиши тўғрисида гапириб ўтиш лозим.\nАндижон исёни бостирилганидан ва АҚШнинг бунга салбий муносабат билдирганидан сўнг республика президентига Қўшма Штатлар уни миллий лидер сифатида жисмонан йўқ қилиши мумкинлиги тўғрисидаги васваса тинчлик бермай қўйган.\nҲақиқатан бундай режа мавжудми, йўқми, буни бугун биров аниқ тасдиқлай олмайди. Лекин бир нарсани аниқ айтиш мумкинки, бугунги кунда Ислом Каримов Ғарб учун номақбул сиёсатчидир. Лекин бу Ғарб учун мутлақо мақбул бўлмаган сиёсатчи, дегани эмас.\nҒарб Каримов АҚШ манфаатларини ўз давлатига жонбозлик билан сингдирганини яхши билади. Рус тили, Россия техникаси ва ускуналари Америка ва Европа сармояларини киритиш мақсадида ўз даврида Ўзбекистондан мажбурий равишда сиқиб чиқарилганини ҳам яхши билади Ғарб.\nЎзбекистондаги бугунги вазият уч – тўрт йилги вазиятга диаметрал тарзда қарама-қаршидир. Америка Ўзбекистон учун бугун биринчи рақамдаги душмандир.\nЎзбекистон газеталарида мунтазам равишда АҚШ мамлакатни ўзининг хомашё базасига айлантирмоқчи бўлгани, ҳукуматни эса ўзига бўйсундириш ниятида экани тўғрисидаги мақолалар пайдо бўлмоқда.\nШундай вазиятда Доналд Рамсфельднинг собиқ вазир билан шахсий алоқаларни давом эттириш тўғрисидаги дипломатик шаъмаси ҳам Ислом Каримовни анча сергаклантирди.\nЎзбекистон президенти олий раҳбарий ўринга номзод бўлиши мумкин бўлган исталган шахсни сиёсий саҳнадан суриб чиқариш бўйича устаси фаранг бўлиб кетган. Бу сафар Ислом Каримов физик Қодир Ғуломовда ўз рақибини кўрган бўлиши мумкин.\nПротокол мактуб Ислом Каримовда Қодир Ғуломов АҚШ маъмурияти балан шахсий алоқаларга эга, деган шубҳани мустаҳкамлади. Айрим кузатувчилар эса, агар бундай шахсий алоқалар ҳақиқатан мавжуд бўлганида эди, Рамсфельд уларни расмий мактубда баён этмаган бўларди, деган фикрдалар.


ИТ ЙИЛИ НИМАЛАРНИ ВАЪДА ҚИЛМОҚДА?\nKeyingi maqola ВАҚТ\nШарқда одамлар қадим-қадимдан янги йилнинг қандай келиши мучалга боғлиқ, деб билишган. Бунга етарлича асослар ҳам топишган. Турли ҳисоб-китоблар, астрономик ўрганишлар ҳам уларнинг бу фикри бекорга эмаслигини кўрсатади.\nОта-боболаримизнинг мучал тақвимига кўра, кириб келаётган 2018 йил ит йилидир. Хўш, аждодларимиз ит йилининг хосиятларини нималарда кўришган? Қуйида бу йилнинг ўзига хос айрим жиҳатлари ҳақида фикр юритамиз.\nТИНЧЛИК, ХОТИРЖАМЛИК РАМЗИ\nКўринишидан анча жаҳлдор ва урушқоқ бўлган ит аслида мучал йилига номи берилган ҳайвонларнинг ичида энг кечиримли, тинчликсевар ва оғир-босиғи экан. Шунга монанд у ўзи билан бирга хотиржамлик, равнақ ва ўзаро уйғунлик олиб келади. Бу йилда тинчлик ва ўзаро тушуниш ҳукм суради. Статистикага кўра, ит йилида катта урушлар, исёнлар, инқилоблар, тўнтаришлар ҳеч қачон бошланмаган. Аксинча, турли ғалаёнлар, низоларнинг айнан шу йилда тўхтаганига кўплаб мисоллар топиш мумкин. Шу боис ҳам айрим шарқ халқлари ит йилини “кечирим йили” деб ҳам номлашади.\nОИЛАВИЙ ВАФО ВА САДОҚАТ УЛУҒЛАНАДИ\nИт оилавий қадриятларни энг улуғловчи жониворлардан бири экан. Шунга мувофиқ, бу йил оилавий қадриятлар ва муносабатларга эътиборли бўлиш талаб этилади. Йил давомида оила равнақи учун бирор катта ишни амалга оширишга киришганлар мақсадга эришиши осон кечади. Айрим манбаларда эса ит йилида бошқа йилларга нисбатан оила қуришлар сони кўп бўлиши кузатилганлиги ҳақида фактлар келтирилган.\nИТ МУЧАЛИ ВАКИЛЛАРИ\nИт мучалида туғилган кишиларга нисбатан қуйидаги сифатлар ишлатилар экан: адолатсизликка муросасиз, очиқкўнгил, тўғрисўз, жасур ва садоқатли.\nЮқоридаги сифатларга монанд, ушбу мучал вакиллари яқинларини ҳар доим қўллаб-қувватлашга ҳаракат қилади. Кўпчилик орасида гапиришдан кўра ўзгаларни тинглашни яхши кўради, бировнинг гапини, сирларини ҳеч қачон бошқага етказмайди. Бошқаларнинг камчилигини пайқаса ҳам пайқамагандек ўтиб кетади. Адолатсизликка қарши мардона курашади. Ишда жуда ташкилотчи. Ҳар қандай жамоани бошқариб кета олади.\nИт мучали вакиллари одатда жуда меҳнаткаш бўлишади. Виждонан ишлайди, тер тўкади. Улар мавқега ҳам ана шу тиришқоқлиги сабаб эришади. Пул йиғишни у қадар хуш кўрмайди. Бироқ ҳадеганда пул сарфлайвермайди ҳам. Пулни тириклик неъмати сифатида хотиржам қабул қилади. Қариндош-уруғ, яқин дўстларга моддий кўмак беришдан тўхтамайди.\nБУ МУЧАЛДА КИМЛАР ТУҒИЛГАН?\nТабиийки, биз юқорида санаб ўтган сифатларни ўзида мужассам этган киши аксарият ҳолларда катта обрў ва мавқега эриша олади. Демак, бу мучалда туғилганлар орасидан ҳам кўплаб ана шундай кишилар етишиб чиққан. Улар орасида Софи Лорен, Тереза она, Майкл Жексон, Жак Ив Кусто, Стивен Кинг, Уинстон Черчилль, Лайза Минелли, Сильвестр Сталлоне, Ги де Мопассан, Акира Куросава, Александр Твардовский, Бенжамин Франклин, Виктор Гюго, Александр Дюма, Эрнест Хемингуэй, Григорий Распутин, Юрий Гагарин ва шу каби машҳурлар бор.


Миллат юрагидаги игналар - 25 Января 2018 - www.SheJoT.CoM\nГлавная » 2018 » Январь » 25 » Миллат юрагидаги игналар\nТабрикламайсизми?! Яна довруқ қозонамиз. Тирик гўдак танасидаги игналар сони билан ҳам Гиннеснинг "Рекордлар китоби”га кирадиган бўлдик.\nИлтимос, шу гўдагингизнинг бахтиёр болалиги учун ҳам тезроқ қайтинг! "Унинг келажагини деб, шу ерларда юрибман” деманг, дархол юз бурманг! Ўтинаман, ўн дақиқагина юрагимга қулоқ солинг! Ҳозир ҳаёти шу темир терсакларга илиниб турган болангизнинг ширингина тили чиқиб қолган. Чулдираганча "да-далаб”, амакиси, тоғаларига мўлтираб, баъзан етти ёт бегоналарнинг қиёфасига жавдираб сизни қидиради. Чунки у сизни жудаям соғинган. Ҳозир ҳам, баданидаги ўн олтита игна билан ўлмай, ўлгиси келмай, Аллоҳдан сиз билан бўлгувчи ширин дийдорни тилаб ётибди. Уни бутун миллат дуо қиляпти, халқ болангиз билан бирга! Аммо, ўттиз уч миллион инсон "болам” деса ҳам, ҳеч қачон сизнинг ўрнингизни боса олмаймиз!\nЭнди бошқа томонга ҳам бир қиё боқинг! Ҳов анави, мунғайиб қолган норасидаларни кўряпсизми? Кечагина отаси автобусда ёниб кетган юртдошларимнинг сағирлари улар. Анави кичкинтойни қаранг, ҳали қандай фожиа рўй берганини англамаган, "отангни олиб келишади” деган битта гапга суюниб, кўмир ёки бир қоп кулни эмас, кулиб хайрлашиб чиқиб кетган дадасини пойлаб турибди. Сочлари майда ўрилган қизалоқ-чи? У норасида ҳам дадаси, ҳам акасининг куйиб кетганидан бехабар, ваъда қилинган қўғирчоқ келишидан умидвор…\nУларнинг оталари аввал ростдан камбағал эди. Сиз каби узоқларга кетиб ишлаб, рўзғоридаги камчилигини битиришди. Фарзандларининг оғзи ошга етиб, юзига табассум югурганида уларни шайтон йўлдан урди. "Водка” ўлгурни ичавериб, ҳаром-харични фарқига бормай, ўнтадан қолган ўрис аёл билан чўчқадай яшаётганларнинг ҳалол фарзандлари, ана! Қўни-қўшни олдида тиллари қисиқ, диллари вайрон, пичинг гаплардан бошларини кўтара олмай қолишган. Номусга чидай олмай, жонига қасд қилганлари эса адирда ётишибди. Ота тарбиясини кўрмай, хомиладор бўлиб қолган қизлар, ўғирлик қилиб қамалиб қолган ўғилларни ҳам кўряпсизми?!\nСиз ўз болангизга шундай қисматни раво кўрасизми?! "Ана, зўр яшаётганлари ҳам бор!” деб, алданманг, катта кетманг! Ҳа, бор! Инкор этмайман! Аммо данғиллама уйларда, зўр яшаётган болаларнинг ҳам қалби ярим. Чунки ота олисда! Россия, Кореядан келаётган пулларга қилинган энг сергўшт палов ҳам томоққа тиқилиб, йўл пойлашади. Олган бешчалари билан мақтаниб, ёдлаган шеърчаларини фақат она эмас, отасига ҳам айтиб беришни ҳоҳламаган бола бормикин дунёда?! Йўқ! Бундай болалар ҳали туғилмаган!\nАна, кечаги мақоламдан сўнг аразлаб қолган "Ёшлар иттифоқи”нинг ҳам кўзи очиляпти. Аслида улар ҳам ёмон инсонлар эмас! Минглаб ёшларни ўз болаларимдан кам кўрмайман. Чунки биз бир жонмиз! Россияга кетиш учун пул топа олмаётган ёшларнинг ичида ҳам ишсизлари талай. Нима қилишни билмай, жавдираб туришибди. Илоҳим, ёвуз кучларга алданиб қолишмасин! Улар она тупроқни тарк этишмасин!\nЎқиш учун имтиёзга кўз тиккан, билими ҳаминқадар "иттифоқчи” ва аскарлар эса, имкониятни ўзидан анча аълочи дўстларига бермоқчи!\n"Эртак-ку!” деманг! Чунки, бир ижодкор сифатида юрагимнинг қони билан ўқиётганларингизни ёзаётган бўлсам, она сифатида тинмай дуо қилиб, Яратгандан юртга, халққа эзгуликларни, яхшиликларни сўраяпман. Мендака оналар қанчалигини биласизми? Миллионларининг чин дилдан қилган дуолари эса беижобат қолмайди!\nНорғул йигитларимиздан қолган 52 қоп кулга қараб, "Охиратдан олдин ёнмайлик!”, деган миллатнинг иймони, ғурури уйғонди!\nКатегория: HIKOYALAR / ХИКОЯЛАР | Просмотров: 654 | Добавил: iphone | Теги: #Yangiliklar, #news, #habarlar, #Yangilik, #xabarlar, #ahborot, #uznews, #newsuz, #новости | Рейтинг: 0.0/0


Маййитнинг барча қарзлари\n18:42 / 15.01.2020 | Темурбек | 1003\nАссалому алайкум! Масалан ота оламдан ўтди. Жанозада ўғил отасининг қарзини ўз зиммасига олди дейлик. Отанинг кимлардандир майда қарзлари бўлган бўлиши мумкин. Ўғил бундай вазиятда қарз эгаларининг ҳаммасини билмаслиги мумкин. Бундай вазиятда нима қилган маъқул? Барча қарз эгалари унинг отасидан рози бўлиши учун шариат нимага буюради? Агар ўғил ҳам вафот этса, унинг ўғли отасининг қарзларини зиммасига олса, отаси дастлаб вафот этган отасининг қарзларини ўз зиммасига олган тақдирда барча қарзларни узолмаган бўлса, невара зиммасига ҳам отанинг, ҳам бобонинг қарзлари ўтадими?\n– Ва алайкум ассалом! Шунинг учун ҳар бир инсон ҳисоб китобини жойида қилиб юриш керак. Қарзнинг иши ўта оғир.\nЧунки қарз банданинг ҳаққи, бу ҳақни фақат ўз эгаси кечади, холос. Аллоҳ таоло кечмайди. Қарз олиб, уни узмай юрганлар бу ҳақиқатни яхшилаб англаб олмоқлари лозим. ("Ҳадис ва Ҳаёт" китобидан). Валлоҳу аълам!\nБисмиллаҳсиз сўйилган қўй\nношаръий тöйларга таклифнома тарқатиш\nЧаённи ейиш жоизми?\nЭсдан чиқарилган сумка\nОладиган пулим халолми?\nипакли матолар тўғрисида\nДаво ва спирт\nКасбим халоллигига шубхам бор!


ЎзА - “Яширин” иқтисодиёт қачон қисқаради?\n“Яширин” иқтисодиёт қачон қисқаради?\n02.04.2018 10:32 Чоп этиш версияси\nМаълумотларга кўра, Марказий банк банклар, микрокредит ташкилотлари, ломбардлар ва кредит бюролари фаолиятини тартибга солади ҳамда назорат қилади. Шунингдек, улар томонидан ички назорат қоидаларига ҳамда жиноий фаолиятдан олинган даромадларни легаллаштиришга ва терроризмни молиялаштиришга қарши курашиш билан боғлиқ ахборотни махсус ваколатли давлат органига тақдим этиш тартибига риоя этилиши устидан мониторинг олиб боради.\nШундай экан Ўзбекистонда инфляция хавфининг олдини олиш, уни тартибга солиш, пулни кафолатлашга доир ҳуқуқий ҳужжатларда Марказий банкнинг ўрни қандай?\n– Бу каби масалалар 1995 йил 21 декабрда қабул қилинган “Ўзбекистон Республикасининг Марказий банки тўғрисида”ги Ўзбекистон Республикасининг қонуни билан тартибга солинади.\nПрезидентимизнинг 2017 йил 2 сентябрда қабул қилинган “Валюта сиёсатини либераллаштириш бўйича биринчи навбатдаги чора-тадбирлар тўғрисида”ги фармони корхоналар ва фуқароларга чет эл валютаси операцияларини амалга ошириш учун банкларда эркин сотиб олиши ва сотишига кафолат яратди. Бундай тарихий даврдан биз албатта ўтишимиз керак эди. Зеро, корхоналаримиз учун бозор курсида чет эл валютасини сотиб олиш имкониятининг яратилиши “яширин” иқтисодиётнинг қисқаришига ва пул маблағларини том маънода банк айланмасига жалб қилишга хизмат қилади.\nБиз шу пайтгача амалдаги тизим доирасида тадбиркорлик субъектларининг жиддий бизнес лойиҳаларини амалга ошириш, хорижлик ҳамкорлар билан тенгма-тенг савдо фаолиятини бошлашда доимо нимадандир ҳайиқишини кузатардик. Уларнинг “бир мучаси” бутун эмасдек эди. Энди эса мамлакатимиз экспорт салоҳиятининг оширилишига мустаҳкам замин яратилди, хорижлик ишбилармонларнинг бизга муносабати ўзгарганлиги ва ишончи нақадар ортганлигини ўз кўзимиз билан кўряпмиз, юртимизда ишбилармонлик ва инвестиция муҳити сезиларли яхшиланди.\nСавол: Маълумотларга кўра бундан 15-17 йил олдин Туркияда пул қадрсизланиб, одамлар кўчада сумка тўла пул олиб юрган...\nТуркиядаги бундай беқарорликнинг бир қанча сабаблари бор эди. Анъанавий – қарзнинг ошиб кетиши, валюта бозоридаги турли курсларнинг бирваракайига муомалада бўлиши, банк тизимидаги муаммолар, яъни мамлакатдаги бюджет тақчиллиги шулар сирасидандир. 2000 йил охирига келиб, бюджет тақчиллиги 12 фоизга етиб, инфляция 40 фоиз, давлат қарзи эса ЯИМнинг 53 фоизини ташкил этган эди.\nЯна бир масала, банк ходимларининг касбий нолойиқлиги ва мижозлар имкониятини таҳлил қилиш малакаси йўқлиги боис банклар зиммасига олган кредитларнинг 17 фоизини қайтара олмаган. Турк банклари асосан зудлик билан даромад олишга ва давлат ғазначилик “қарзнома”ларига боғланиб фаолият юритганлиги ҳам ана шундай омиллардан биридир.\nТуркия бундай вазиятдан чиқиш учун янги “регуляторлар”ларни (дунё тажрибасида асосан давлат тузилмаси) таъсис этиб, давлат банклари мажбуриятларининг салкам 25 фоизини уларнинг зиммасига юклаб қўйди. Кўплаб банклар тугатилди. Албатта бу жараён “арзон-гаровга” тушгани йўқ, бунинг учун Туркия ўз ЯИМнинг салкам учдан бирини (50 млрд. доллар) инқироздан чиқишга сарфлашга мажбур бўлган эди.


“Тоза ҳаво” тадбирининг биринчи босқичида 120 мингта автотранспорт воситаси текширилди\n06:42 / 14.08.2015\nЎзбекистон вилоятларида 10 августдан “Тоза ҳаво” тадбирининг 2-босқичи бошланди. Тадбирнинг 1-босқичи 10 апрелдан 10 майгача мобайнида ўтган бўлиб, автотранспорт воситаларининг салбий таъсирини камайтиришга қаратилган эди. Тошкент шаҳрида автотранспорт воситалари 10 сентябрдан 10 октябргача вақт мобайнида текширилади.\nЎтказилаётган тадбирлардан мақсад ҳаракатланувчи ифлосланиш манбаларининг давлат назоратини амалга ошириш, автотранспортнинг атроф-муҳит ва аҳоли саломатлигига салбий таъсирини камайтириш, кенг жамоатчиликнинг атмосфера ҳавосини муҳофаза қилиш масалаларига эътиборини қаратиш, фуқаролар ва корхоналар томонидан табиатни муҳофаза қилиш қонунчилиги талабларига риоя қилинишини амалга оширишдан иборат.\nТадбир Табиатни муҳофаза қилиш давлат қўмитаси, Ўзбекистон Республикаси Ички ишлар вазирлиги Давлат йўл ҳаракати хавфсизлиги хизмати бош бошқармаси ва Соғлиқни сақлаш вазирлигининг Давлат санитар эпидемиология назорати маркази билан ҳамкорликда ўтказилмоқда.\nАвтотранспорт воситалари газ-таҳлил қилувчи асбоблар ёрдамида заҳарлиликка ва ишлаб бўлинган газларнинг тутун чиқарилишига текширилади. Ўлчов натижалари далолатномага қиритилиб, олинган натижалар ўрнатилган меъёрлардан ошган ҳолларда аавтотранспорт эгасига нисбатан маъмурий чоралар кўрилади. Камчиликларни бартараф этиш учун тегишли кўрсатмалар берилади. Назорат ўтказилиши давомида автотранспорт корхоналари, техник хизмат кўрсатиш станциялари ва автомобиллар таъмирлаш заводлари текширилишига алоҳида эътибор қаратилади.\n2015 йилда “Тоза ҳаво” тадбирининг 1-босқичи якунларига кўра 120 мингта транспорт воситаси, 37 та автотранспорт корхонаси, 16 та ёқилғи қуйиш шахобчаси, 4 та техник хизмат кўрсатиш станцияси текширилди.\nОлиб борилган тадбирлар натижалари автотранспорт воситаларидан ишлаб бўлинган газлардан чиқариладиган заҳарли моддаларни камайтиришга имкон беради.


Прагадаги фаоллар акцияси: Қўғирчоқ Путин ва Лукашенко тилла тувакка ўтирғизилди\nПрагада “Капутин” фаоллар гуруҳи шаҳар марказига ва Беларусь элчихонаси олдига тилла унитазга ўтқизилган Владимир Путин ва Александр Лукашенко қўғирчоқларини олиб чиқишди. Мазкур акция ҳақида фаолларнинг “Фейсбук”даги саҳифаси орқали маълум қилинган.\nБаёнотда ушбу акция “золимлар”нинг Чехия дохил бутун дунёга қарши олиб бораётган “гибрид уруш” ҳақида эслатма экани айтилган.\n“Ушбу норозилик орқали биз замонавий Европанинг икки энг мустабид тузуми – Россия ва Беларусдаги вазиятга эътиборингизни тортишни истадик. Мазкур режимларни нафақат расмий “Иттифоқ давлати” билан, балки инсон ҳақларига ҳурматсизлик, ўз халқи эркини ва мухолифатни бўғиш сифатлари билан ҳам ўзаро боғланган”, дейишган фаоллар.\n“Капутин” гуруҳи вакиллари жорий йилнинг 16 апрелида ҳам Россия элчихонаси биноси олдига қўғирчоқ Путинни ўрнатишган эди. Акция мухолифатчи Алексей Навальнийнинг қамоққа олиниши, Россияда инсон ҳуқуқлари поймол қилиниши ҳамда Москванинг Украинага қарши агрессиясидан норозилик белгиси сифатида ўтказилган.\nЕвропа Иттифоқи расмийлари Литва, Латвия ва Польша чегараларидаги миграция инқирозини “гибрид уруш”нинг бир бўлаги деб ҳисоблайди. Уларга кўра, ЕИ ҳудудига ўтиб кетиш илинжида бўлган яқин шарқлик мигрантлар Беларусь маъмурлари томонидан чегарага етказилмоқда.